Shree Residency MTDC gust house Μουμπάι Ινδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΛίμνη Powai - 10,04 χλμ. από την ιδιοκτησία\nΚήποι Hiranandani - 10,41 χλμ. από την ιδιοκτησία\nΣπηλιές Kanheri - 10,95 χλμ. από την ιδιοκτησία\nMarathon Corner,1st floor,off. Bus depot, Sector-3 Airoli Navi Mumbai 400708, Ναβι Μουμπάι, Μουμπάι, Ινδία, 400708 - Προβολή στο χάρτη\nΈχετε κάποια ερώτηση για το Shree Residency MTDC gust house;\nΠερισσότερες πληροφορίες για το Shree Residency MTDC gust house\nΣιδηροδρομικός Σταθμός Rabale\nΤερματικός Σταθμός Chhatrapati Shivaji - 29,33 km\nΝαός Siddhivinayak - 23,32 km\nΤέμενος Haji Ali - 27,57 km\nΣπηλιές Elephanta - 22,01 km\nΒασιλική Basilica of Mount Mary Bandra - 21,91 km\nΠαραλία Chowpatty - 29,6 km\nΝαός Mahalakshmi - 27,91 km\nR City Mall Εμπορικό Κέντρο - 5,62 km


12345 5/5 (28 Αξιολογήσεις)\nΚατηγορίες: Βιταμίνες Υποκατηγορίες: Vitamin E - Βιταμίνη Ε\tΜαρκες: OstroVit Συσκευασία: 90 Softgels, 90 Δόσεις Δείτε τα συστατικά\nVitamin E -OstroVit\nΤο Vitamin E της OstroVit είναι ένα συμπλήρωμα διατροφής που περιέχει βιταμίνη Ε, η βιταμίνη Ε είναι γνωστή, μεταξύ άλλων, ως «βιταμίνη γονιμότητας», επειδή είναι απαραίτητη για τη διατήρησή της.\nΗ βιταμίνη Ε, εκτός από τις βιταμίνες Α και C, είναι ένα ισχυρό αντιοξειδωτικό που βοηθά στην προστασία των κυττάρων από το οξειδωτικό στρες και τις κυτταρικές βλάβες που προκαλούνται από τις ελεύθερες ρίζες. Η βιταμίνη Ε συμμετέχει επίσης στη σύνθεση αντιπηκτικών, διατηρώντας επαρκή διαπερατότητα των κυτταρικών μεμβρανών και μειώνοντας τη συσσωμάτωση των αιμοπεταλίων, χάρη στην οποία μπορεί να συμβάλει στην αντιμετώπιση των θρόμβων. Επιπλέον, συμμετέχει στην προστασία των ερυθρών αιμοσφαιρίων και τη μετάδοση των νευρικών σημάτων σε όλο το σώμα. Επιπλέον, η βιταμίνη Ε επηρεάζει επίσης την φυσιολογική απόδοση των μυών και την παραγωγή σπέρματος στους άνδρες. Είναι επίσης μια βιταμίνη απαραίτητη κατά τη διάρκεια της εγκυμοσύνης, επειδή είναι υπεύθυνη για τη συντήρησή της, καθώς και για την σωστή ανάπτυξη του εμβρύου. Επιπλέον, η βιταμίνη Ε υποστηρίζει την καλή λειτουργία της όρασης.\nΑξίζει να γνωρίζουμε ότι η απορρόφηση της «βιταμίνης της γονιμότητας» από το σώμα υποστηρίζει τη βιταμίνη Α, ένα σύμπλεγμα βιταμινών Β, βιταμίνης C, σεληνίου, φωσφόρου, μαγγανίου και βασικών λιπαρών οξέων (βασικά ακόρεστα λιπαρά οξέα).\nΧαρακτηριστικά του Vitamin E της OstroVit :\n→ Συμμετέχει στη σύνθεση αντιπηκτικών.\n→ Βοηθάει στην κανονική απόδοση των μυών.\nΥποκατηγορίες: Vitamin E - Βιταμίνη Ε Μαρκες: OstroVit Συσκευασία: 90 Softgels, 90 Δόσεις


Με 104 νεκρούς… μη χάσουμε το Πάσχα στο χωριό! | Liberal.gr\nΧωρίς να είμαστε μελοδραματικοί, ο κορονοϊός εξακολουθεί να σαρώνει ζωές και να σκεπάζει με πένθος και ανησυχία τη χώρα. 104 νεκροί και 819 διασωληνωμένοι χθες. Αλλά το μέγιστο πρόβλημα της χώρας, που τροφοδοτείται από την ελαφρολαϊκή τηλοψία μας, είναι εάν θα πάμε στα χωριά μας για το Πάσχα - μη και δε μεταφέρουμε τον ιό και σε χωριά αμόλυντα ακόμη.\nΔεν θεωρούμε ότι αυτή η άψη της μετάβασης εκλύεται από την προσήλωση στην παράδοση. Είναι ο ευδαιμονισμός που προέκυψε τις τελευταίες δεκαετίες και ο κατακερματισμός μιας κοινωνίας που αδιαφορεί γι’ αυτό που ονομάζεται «κοινό καλό».\nΑναφερόμαστε σε εκείνο το «κοινό καλό» που ξεπερνάει ταξικές διακρίσεις και διαφορές κοινωνικών στρωμάτων. Εκατό χρόνια είχαμε να ζήσουμε τέτοια συμφορά. Αλλά δεν μπορούμε να ζήσουμε δεύτερο Πάσχα χωρίς το τσακίρ κέφι μας στο χωριό δίπλα στο ψητό αρνί.\nΑυτός ο ευδαιμονισμός ιδεολογικοποιήθηκε θλιβερά από τον ΣΥΡΙΖΑ, σε ένα άλλο πεδίο. Στη νεολαία της οποίας χάιδευε τα αυτιά. Κάθε φορά που στην αρχή της πανδημίας η αστυνομία προσπαθούσε να διαλύσει τις μαζικές νυχτερινές μπυρομαζώξεις στις πλατείες, κατά τον ΣΥΡΙΖΑ η δράση αυτή ήταν «στοχοποίηση της νέας γενιάς». Το ότι αυτοί, ασυμπτωματικοί λόγω ηλικίας, μπορεί να μετέφεραν τον ιό στους γονείς τους, παρήλκε.\nΚαι δεν είναι φυσικά μόνο το Πάσχα. Ο κορονοϊός θερίζει αλλά τους γενναίους ατρόμητους των διαδηλώσεων δεν τους τρομάζει. Ούτε και χθες τους… ώριμους του εκπαιδευτικού, την ημέρα των 104 νεκρών.\nΠοιος διαβεβαιώνει αν κάποιοι από τους νεκρούς των τελευταίων ημερών δεν οφείλονται και στις συγκεντρώσεις αυτές; Υπάρχει βέβαια η μόνιμη «εύκολη» και στρεψόδικη απάντηση: Για τα λεωφορεία και το μετρό που στοιβάζεται ο κόσμος δεν λέτε τίποτε.\nΦυσικά και λέμε, μόνο που το ίδιο μετρό, τα ίδια (και λιγότερα) λεωφορεία είχαμε και τον Νοέμβριο, τον Δεκέμβριο ή τον Ιανουάριο. Αλλά δεν είχαμε τέτοια έκρηξη θανάτου. Έτσι κι αλλιώς η μετακίνηση με τα Μέσα Μεταφοράς είναι αναγκαία. Πόσο αναγκαίες ήταν οι πορείες π.χ. για τον Κουφοντίνα;\nΚαι δεν αναφερόμαστε στον αντιεξουσιαστικό χώρο που και μικρός είναι αναλογικά, και ο δρόμος είναι το φυσικό πεδίο πολιτικής του δράσης. Άλλωστε στους κόλπους του υπήρχαν και ομάδες που πίστευαν ότι δεν υπάρχει υγειονομική κρίση αλλά μόνο κρίση των αφεντικών, ενώ στην αντισυστημική τους έξαρση κατήγγειλαν τους λοιμωξιολόγους για… ιατρικό επιδημιολογικό φασισμό!\nΑναφερόμαστε στην υπόλοιπη Αριστερά, που κατέβαζε κόσμο στον δρόμο, προκειμένου να διαμαρτυρηθεί για μέτρα που ούτως ή άλλως υπήρχαν στο προεκλογικό πρόγραμμα της κυβέρνησης, και τα οποία είχαν επικυρωθεί διά της λαϊκής ψήφου.\nΘα δικαιολογούνταν οι διαδηλώσεις εάν μια κυβερνητική δράση καταλάμβανε τον λαό εξ απήνης, εάν ήταν δηλαδή εκτός των προγραμματικών της δηλώσεων. Σε αυτή την περίπτωση όντως θα υπήρχε πρόβλημα δημοκρατίας, η οποία θα έπρεπε να προασπισθεί πάση θυσία, ανεξαρτήτως υγειονομικού κόστους.\nΌμως η μόνη καταστρατήγηση δημοκρατικών αρχών που έχει σημειωθεί τα τελευταία χρόνια, έγινε επί ΣΥΡΙΖΑ. Και δεν εννοούμε τα ψέματα περί σκισίματος μνημονίων, κατάργησης του ΕΝΦΙΑ, Σεισάχθειας, κ.λ.π.\nΑυτά είναι τα κατά συνθήκην ψεύδη που, σε διαφορετικά μεγέθη ποσότητας και έντασης, εντοπίζονται σε κάθε κυβέρνηση. Στον ΣΥΡΙΖΑ ήταν θηριώδη, αλλά αφορούν την αξιοπιστία της κυβερνητικής του θητείας και του πολιτικού του λόγου. Όχι τη δημοκρατία.\nΚαταστρατήγηση της δημοκρατίας υπήρξε με το δημοψήφισμα. Όχι επειδή το έκανε (έχουμε γράψει ότι έπρεπε να το έχει κάνει και ο ΓΑΠ), αλλά υπό τις πιεστικές και ψευδεπίγραφες συνθήκες που το έκανε, και με το παραπειστικό ερώτημα που έθεσε.\nΚυρίως όμως με το γεγονός ότι το πρόδωσε. Η προδοσία της λαϊκής εντολής στο δημοψήφισμα ήταν καταστρατήγηση της δημοκρατίας. Αλλά δεν κουνήθηκε φύλλο.\nΊσως φανούν ασύνδετα η έξοδος του Πάσχα, οι νυχτερινές πλατείες και οι διαδηλώσεις. Για μας δεν είναι. Έχουν ενοποιητικό στοιχείο την έλλειψη κοινωνικής υπευθυνότητας και αλληλεγγύης.


SUPER 904 ECO MISSION 2: ΚΑΘΑΡΙΣΜΟΣ ΚΕΝΤΡΙΚΗΣ ΠΑΡΑΛΙΑΣ ΑΓΙΑΣ ΠΕΛΑΓΙΑΣ 2013\nΑρχική Γραφείο Τύπου Ανακοινώσεις - Δελτία Τύπου SUPER 904 ECO MISSION 2: ΚΑΘΑΡΙΣΜΟΣ ΚΕΝΤΡΙΚΗΣ ΠΑΡΑΛΙΑΣ ΑΓΙΑΣ ΠΕΛΑΓΙΑΣ 2013\nΜετά από έναν χρόνο ...το ραντεβού ανανεώνεται ξανά !!\nΗ πρώτη SUPER ECO MISSION δράση καθαρισμού της παραλίας της Ψαρομούρας στην Αγία Πελαγία , έδωσε έναρξη το 2011 σε μια οικουμενική προσπάθεια οικολογικής ευαισθησίας.\nΔύτες, ιδιωτικοί φορείς, οι δημοτικές αρχές της περιοχής και φυσικά πλήθος εθελοντών, έδωσαν το παρόν καθαρίζοντας εξονυχίστηκα τον βυθό της παραλίας της Ψαρομούρας.\nΜε την σύσσωμη συνεργασία δημοτών και αρχών, η παραλία της Ψαρομούρας Καθαρίστηκε χαρίζοντας χαμόγελα ικανοποίησης στους κολυμβητές και δίνοντας ένα παράδειγμα οικολογικής συνείδησης και υπευθυνότητας.\nΤο SUPER ECO MISSION 2 ,βαδίζοντας στα χνάρια του προηγούμενου, προσδοκά να γίνει πράξη για ακόμα μια χρονιά , σε διαφορετικό σημείο, η γενικευμένη απαίτηση των δημοτών και των τουριστών να κολυμπούν σε καταγάλανα και καθαρά νερά.\nΤο Σάββατο 12 Μαίου, ελάτε όλοι μαζι με τον ραδιοφωνικό σταθμό SUPER 904 να στηρίξουμε την δεύτερη αποστολή καθαρισμού της κεντρικής παραλίας της Αγίας Πελαγίας, σε συνεργασία με φορείς και δύτες.\nΜΕ ΤΗΝ ΠΟΛΥΤΙΜΗ ΒΟΗΘΕΙΑ ΚΑΙ ΥΠΟΣΤΗΡΙΞΗ ΤΩΝ: ΛΙΜΕΝΑΡΧΕΙΟ ΗΡΑΚΛΕΙΟΥ, ΔΗΜΟΣ ΜΑΛΕΒΙΖΙΟΥ, ΠΟΛΙΤΙΣΤΙΚΟΣ ΣΥΛΛΟΓΟΣ ΑΧΛΑΔΑΣ, ΕΜΠΟΡΙΚΟΣ & ΕΠΑΓΓΕΛΜΑΤΙΚΟΣ ΣΥΛΛΟΓΟΣ ΑΓΙΑ ΠΕΛΑΓΙΑΣ, ΚΑΘΕΡΗΣ ΑΒΕΕ, ΝΕΡΟ ΑΥΡΑ, FRESH SNACK


Το νέο πρόγραμμα δωρεάν rapid test ανακοίνωσε η ΚΟΜΥ Αργολίδας - Αργολική Ανάπτυξη Το νέο πρόγραμμα δωρεάν rapid test ανακοίνωσε η ΚΟΜΥ Αργολίδας - Αργολική Ανάπτυξη\nHome > COVID > Το νέο πρόγραμμα δωρεάν rapid test ανακοίνωσε η ΚΟΜΥ Αργολίδας\nΤο νέο πρόγραμμα δωρεάν rapid test ανακοίνωσε η ΚΟΜΥ Αργολίδας\nTo πρόγραμμα των δωρεάν rapid test σε πεζούς για την ερχόμενη εβδομάδα (από Δευτέρα 31 Μαϊου έως και Παρασκευή 4 Ιουνίου) ανακοίνωσε η ΚΟΜΥ Αργολίδας του ΕΟΔΥ. Σύμφωνα με την ανακοίνωση :\n• Οι δειγματοληψίες, θα γίνονται στο Άργος, στην πλατεία Αγίου Πέτρου, τη Δευτέρα, την Τετάρτη, την Πέμπτη και την Παρασκευή από τις 9.15πμ έως τις 2.15μμ. Την Τρίτη θα γίνουν στον ίδιο χώρο από τις 10πμ έως τις 2μμ. Επίσης, την Τρίτη (8.30πμ-9.30πμ) θα γίνουν τεστ στο Νοσοκομείο Άργους, μόνο για το υγειονομικό προσωπικό.\n• Στο Ναύπλιο, τεστ θα γίνονται στην πλατεία Τριών Ναυάρχων (Δημαρχείο) από την Τρίτη έως την Πέμπτη, από τις 9.15πμ έως τις 2.15μμ. Την Παρασκευή θα γίνουν στον ίδιο χώρο από τις 9.15πμ έως τις 12.15μμ.\n• Τη Δευτέρα, θα γίνουν rapid test στα Μέθανα από τις 10πμ έως τις 2μμ.\n• Την Παρασκευή θα γίνουν στο Μετόχι, από τη 1.30μμ έως τις 3.30μμ.\nΟι εξεταζόμενοι θα πρέπει να έχουν μαζί τους το ΑΜΚΑ και την αστυνομική τους ταυτότητα. Θα πρέπει να ακολουθούν πιστά τις οδηγίες που προβλέπονται από τα υγειονομικά πρωτόκολλα (μάσκες, αποστάσεις ασφαλείας κτλ). Η ενημέρωση για τα αποτελέσματα θα γίνει μέσω sms στο κινητό τηλέφωνο που θα δώσουν.\n• Επίσης, τις παραπάνω ημέρες (Δευτέρα έως Παρασκευή), στο Νοσοκομείο Ναυπλίου θα γίνεται η επιβεβαίωση των θετικών self test, από τις 9πμ έως τη 1μμ.\nItem Reviewed: Το νέο πρόγραμμα δωρεάν rapid test ανακοίνωσε η ΚΟΜΥ Αργολίδας Rating: 5 Reviewed By: Γιώργος Αργυριου


Η επιστημονική αλήθεια για τις πυρκαγιές - Notospress.gr\nΤο viral άρθρο του Νίκου Μάργαρη επίκαιρο ξανά. Ο πραγματικός ρόλος της ξυλείας, της υπερκατανάλωσης και των πευκοβελόνων στην έξαρση των πυρκαγιών\nΤα μικρότερα κλαδιά έδιναν τα καυσόξυλα, απαραίτητα για το μαγείρεμα και τη θέρμανση. Τα λεπτά κομμάτια ήταν το προσάναμμα γνωστό στους παλαιότερους με το όνομα δαδί.\nΑπό τον πευκοφλοιό έβγαζαν το κατράμι, απαραίτητο στη ναυπηγική για τη στεγανοποίηση, και από τη ρητίνη άπειρα προϊόντα.\nTAGS: ΝΙΚΟΣ ΜΑΡΓΑΡΗΣ\tΠΥΡΚΑΓΙΑ


((i)) Στην τραμπάλα ισορροπώντας με τη Μέδουσα\nαπό Κατσιλάμπρος Γιάννης\n02/04/2020 10:16 πμ.\nΠολιτισμός DIY τέχνη\n(του Γιάννη Κατσιλάμπρου, Πηγή: http://ioanniskatsilabros.gr/)\nΈπαιζα ανέμελα στην παιδική χαρά.\nΑπό τη λίμνη με το γεφυράκι και τα βατραχάκια έτρεχα στις κούνιες,\nαρχικά με τη βοήθεια των γονιών και μετά μόνη μου,\nκάνοντας εξάσκηση σε ένα μοναχικό ισοζύγιο.\nΚαι ύστερα με την παρέα στον μύλο\nσε ένα κύκλο ανθρώπινο που ποτέ δε θα σταματήσει.\nΚι εκεί παραδίπλα ήταν η τραμπάλα.\nΕξάσκηση για δύο σε μια σχέση συμπληρωματική.\nΜια μέρα καθώς μεγάλωνα,\nέκανε την εμφάνισή του στη γειτονιά μας η Γοργώ, ένα νέο πανέμορφο κορίτσι.\nΉτανε διαφορετικό: ιδιαίτερα παράξενο και πολύ προσεχτικό.\nΆρχισε να έρχεται κι αυτό μαζί μας\nκαι καθώς -παρότι νέο- φερότανε σα να ήτανε μεγάλο,\nάρχισε λίγο - λίγο και η δική μας συμπεριφορά να αλλάζει.\nΤο κορίτσι αυτό δεν έτρεχε ανέμελα όπως τα υπόλοιπα παιδιά\nκαι ούτε χαμογελούσε πολύ.\nΤο βλέμμα του ήτανε πάντοτε αυστηρό, λες και μας κατέκρινε.\n(Αργότερα έμαθα πως «Γοργώ» σήμαινε «άγρια ματιά».)\nΚαι μέρα με τη μέρα γινόταν ολοένα και πιο σκεπτικό.\nΈπαιζε λιγότερο και μίλαγε περισσότερο.\nΚαι ενώ συνεχώς απομονώνονταν, εμείς του δίναμε την προσοχή μας.\nΓια κάποιο λόγο το αφήναμε να μας επηρεάζει\nκαι σε έναν μεγάλο βαθμό να μας ελέγχει.\nΜέχρι που τελικά άρχισε να μας αποθαρρύνει επιτακτικά από ότι θέλαμε να κάνουμε…\nαπ’ ότι ταίριαζε στη φύση μας…\nΚαι βεβαίως, με αυτά τα δεδομένα, εκείνη την μοιραία ημέρα,\nόταν η παράξενη αυτή φίλη μου μου πρότεινε να κάνουμε μαζί τραμπάλα,\nΔέχτηκα με μεγάλη χαρά να της θυμίσω την ομορφιά του παιχνιδιού.\nΚαι καθώς πηγαίναμε να κάτσουμε αντικριστά,\nεγώ τραγούδαγα «θα τον μεθύσουμε τον ήλιο».\nΚαι έλεγα «Ναι» και το πίστευα! Είχα ακόμη φτερά και πέταγα!\nΚαι τότε ήταν που, εντελώς ξαφνικά και αναπάντεχα,\nβρέθηκα εγώ ακινητοποιημένη στην υψωμένη πλευρά της τραμπάλας.\nΣτην άλλη πλευρά, με μια χαιρεκακία,\nστέκονταν αυτή που μέχρι πριν λίγο θεωρούσα φίλη μου.\nΓια την ακρίβεια είχε καθηλωθεί.\nΤα πόδια της ήταν δεμένα στη γη. Θύμιζαν ρίζες.\nΣτα μάτια της δεν έβλεπα πια το παιδί\nκαι τα μαλλιά της νόμιζες πως είχαν γίνει φίδια!\nΗ Γοργώ έμοιαζε μεταμορφωμένη σε ένα τέρας απεχθές.\nΜόλις την είδα πέτρωσα.\nΉταν τότε που άρχισε να κατηγορεί και να αποκαθηλώνει το τραγούδι.\n«Δεν είναι έτσι, μου είπε. Ο ήλιος δεν πρέπει να σε μεθάει, ούτε να τον μεθάς.\nΟύτε και η ζωή. Ήλιος και ζωή πρέπει να είναι πάντα τακτικοί και στην ώρα τους».\n«Κι όσο για τη Μυρσίνη, το καλό που της θέλω είναι να φοράει πάντα την ποδιά.\nΜη τυχόν και λερωθεί… Όχι, όχι, κάτι τέτοιο δε θα ήτανε καθόλου καλό.\nΔεν θα το ανεχτώ!»\nΆρχισα να κλαίω.\nΔεν κατάλαβα για πότε η διάθεσή μου να της θυμίσω το παιχνίδι της ζωής\nείχε γίνει μέσο εκμετάλλευσης για να μου επιβάλλει εκείνη τη δική της μη ζωή.\nΈδειχνε ικανοποιημένη που είχε καταφέρει να με ακινητοποιήσει.\nΜε έναν τρόπο κάπως πλάγιο και σίγουρα ύπουλο,\nεπικαλούμενη την προσοχή στη ζωή μου μου στερούσε αυτή την ίδια τη ζωή.\nΤο πιο θλιβερό σε αυτή την ιστορία είναι ότι από τότε σίγησε το παιδί μέσα μου.\nΣτέκω εκεί. Νοσταλγώντας την λιμνούλα, την κούνια και τον μύλο.\nΜία ζωή ελεγχόμενη, ακινητοποιημένη στην τραμπάλα, μη τολμώντας να σωθώ,\nμη τολμώντας να ζήσω.\nΣτέκω εκεί στη σκιά της Μέδουσας.\nΌπως έμαθα αργότερα, το πραγματικό της όνομα ήταν Ασφάλεια.\nΤο δικό μου Ελευθερία.\nΕλευθερία και ασφάλεια.\nΔύο κοινωνικά αγαθά που σε έναν μεγάλο βαθμό συγκρούονται\n(αντικριστά στην τραμπάλα).\nΗ φύση και η κοινωνία των ζώων τα καθορίζει με τρόπο σκληρό, αλλά αρμονικό.\nΌταν ένα προβατάκι δείξει αφέλεια και υπερεκτιμήσει τις δυνάμεις του,\nαπομακρυνόμενο από τα άλλα, τότε η κατάληξη είναι γνωστή.\nΤα υπόλοιπα προβατάκια την άλλη μέρα θα είναι πιο προσεχτικά.\nΗ δική μας όμως κοινωνία, προφταίνοντας και μη επιτρέποντας το λάθος,\nμε την επίφαση της προστασίας της κάθε μονάδας\n(και βεβαίως βασιζόμενη στον φόβο της),\nεπιβάλλει κανόνες που περιορίζουν την συνολική ελευθερία\nκαι τελικά κάνουν την ανέμελη παιδική περιπλάνηση να βηματίζει σε παρέλαση\nκαι το τραγούδι του Λοϊζου να μοιάζει με στριμόκωλο σονέτο για τσέμπαλο\nκαι χορωδία καστράτι (ευνουχισμένων υψίφωνων).\nΤο στοίχημα για τους πολλούς είναι από νωρίς χαμένο. Θα μείνουν εκεί. Πετρωμένοι.\nΘυσιάζοντας την ελευθερία στο βωμό της ασφάλειας.\nΟ κλήρος λοιπόν πέφτει στον κάθε έναν από εμάς.\nΤο ερώτημα μοιάζει επίκαιρο, μα είναι διαχρονικό.\nΕσύ πως θέλεις να ισορροπήσεις;\nΗ συμβουλή του τραγουδιού στέκει επίσης διαχρονική:\n«Έχε στο νου σου το παιδί\nΥγρ.: Σύμφωνα με την ελληνική μυθολογία,\nτο άλλο όνομα της Μέδουσας ήταν όντως Γοργώ (που πράγματι σήμαινε «άγρια ματιά»).\nΚατά μια εκδοχή, ήταν πανέμορφη ιέρεια που ο Ποσειδώνας τη γονιμοποίησε\nμεταμορφωμένος σε άλογο, στον ιερό χώρο της Αθηνάς.\nΗ θεά, εξοργισμένη με το γεγονός και μη θέλοντας να έρθει σε ρήξη με τον Ποσειδώνα,\nξέσπασε πάνω στη Μέδουσα. Την μεταμόρφωσε σε απεχθές τέρας, που αντί για μαλλιά είχε\nφίδια. Η ασχήμια της ήταν τέτοια, που όποιος την κοιτούσε στο πρόσωπο πέτρωνε.\nΑς τελειώσουμε όμως με κάτι αισιόδοξο:\nΗ Μέδουσα, κόρη του Φορκέα και της Κητούς, ήταν η μόνη από της τρεις γοργόνες που\nΜπαμπά τι είναι το φιλί; (με τη μάσκα στην παράγκα)\nZERO GEOGRAPHIC 28\nαναρχικές μεταστροφές λαϊκών ασμάτων


Έρχεται και ο Πέτρος Κωστόπουλος! Μπράβο Κυριάκο!\n4/06/2021 - 14:37μμ\nΤο δημόσιο χρέος στα 380 δισεκατομμύρια €. Οι τούρκοι στον 25ο παράλληλο. Τα Ίμια από γκρίζα έγιναν μαύρα, και τώρα γκριζάρει μέχρι και η ανατολική παραλία της Εύβοιας. Όποιος εμπλέκεται σε διασπάθιση δημοσίου χρήματος, παρουσιάζεται ως ήρωας και θύμα σκευωρίας! Οι Γερμανοί μας συμπεριφέρονται πάλι σαν τρίχα στην μασχάλη.\nΟ Κώστας Σημίτης δικαιώνεται και επανέρχεται δριμύτερο ως δαιμόνιο στο κεφάλι του Κυριάκου Μητσοτάκη.\nΌσοι το αμφισβητούσαν, καθότι βλάχοι, δύσπιστοι και ψεκασμένοι, τώρα μπορούν να αναθεωρήσουν. Επιστρέφει και ο Πέτρος Κωστόπουλος, ο μέγας επικοινωνιακός χορηγός του Κώστα Σημίτη και του εκσυγχρονισμού.


maxims blog: September 2011\nΣτο δρόμο για το τρένο\nΌλοι μας για να δοκιμάσουμε την εφαρμογή του νέου μας κινητού, να μας ειδοποιεί κάθε φορά που θερμοκρασία πέφτει στους μηδέν βαθμούς έτσι ώστε να σηκώνουμε εγκαίρως τους υαλοκαθαριστήρες για να μην κολάνε στο παρμπρίζ, βάλαμε το κινητό μας στην κατάψυξη και περιμέναμε εν αγωνίως να ακουστεί ο ήχος ειδοποίησης. Νιώσαμε μια περηφάνια όταν μετά από λίγα δευτερόλεπτα χτύπησε το κινητό που όντως πήγαμε κάτω στο παρκαρισμένο μας αυτοκίνητο να σηκώσουμε τους υαλοκαθαριστήρες...\nΑναρτηθηκε απο maxim glendower στις 14:58 1 comment:\nAs a matter of fact ναι έχει φεγγάρι. Θα ήταν πιο ωραίο αν δεν το έβλεπα από την ταράτσα του σπιτιού μου. Από μια παραλία ας πούμε ή από ένα βουνό. Χωρίς τoν θόρυβο της μηχανής που μόλις πέρασε. Είναι μια γλυκιά και ήσυχη βραδιά. Όσο ήσυχη μπορεί να είναι τέλος πάντων. Θυμάμαι τότε στο άλλο σπίτι μου, στον Ασπρόπυργο. Το έλεγα έτσι γιατί έτσι το ένιωθα. Ο μικρός δεν είμαι σίγουρος πως το λέει έτσι. Ήμουν κοντά στην θάλασσα. Αλλά η φασαρία από την εθνική που ήταν σε απόσταση λιγότερη από ένα χιλιόμετρο ή τα πολλά φώτα στην απέναντι πλευρά , αν θυμάμαι καλά, σε προσγείωναν λίγο. Ας ήταν αργά την νύχτα. Πάντα είχε λίγο φασαρία. Ή δεν είχε απόλυτη ησυχία. Στην Δράμα θυμάμαι ήταν πιο ήσυχα. Λίγο πιο ωραίο αυτό το σπίτι. Βουνό κιόλας μου ταιριάζει πιο πολύ. Ατμοσφαιρικά κάπως. Στα Χανιά ίσως το καλύτερο σπίτι. Δεν ξέρω πήγα και σε πολλά εκείνον τον χρόνο. Δεν μπορώ να καταλάβω πως και τα θυμήθηκα αυτά τώρα. Το φεγγάρι; Σε έναν χρόνο βλέπεις περισσότερα φεγγάρια από ότι ίσως στην υπόλοιπη μέχρι τότε ζωή σου. Εκτός και αν είσαι αστροφυσικός οπότε δεν μετράει. Δείτε το φεγγάρι. Δείτε τις σκιές που δημιουργεί. Δείτε το φως που βγάζει.\nΑναρτηθηκε απο maxim glendower στις 23:56 3 comments:\nΣπάτα ή Λούτσα ή .....\nΑς αρχίσουμε από την αρχή. Τα πράγματα στην δουλειά δεν πάνε καθόλου καλά. Θεωρητικά στο κατάστημα που δουλεύω είμαστε 15 άτομα παραπάνω... Φυσικά οι βάρδειες βγαίνουν μετά δυσκολίας ακόμα και όταν λείπουν δύο άτομα σε άδεια. Άλλο αυτό βέβαια. Πως ο κόσμος που έρχεται ήδη περιμένει σε μεγάλες ουρές για να εξυπηρετηθεί δεν παίζει κανένα απολύτως ρόλο για αυτούς. Δεν θέλω να φανταστώ τι θα γίνεται με 15 άτομα λιγότερα. Το καλό είναι πως δεν θα απολυθούν 15 άτομα, απλά θα κοιτάξουν να βρουν τρόπο να πάνε σε άλλα καταστήματα. Ειδικά σήμερα ο υποδιευθυντής με ρώτησε που μένω... Οι περισσότεροι συνάδελφοι μένουν στις γύρω περιοχές. Δεν είναι λίγοι αυτοί που έρχονται με τα πόδια στην δουλειά. Θα είναι μεγάλη μείωση στο εισόδημά τους αν τους πάνε για παράδειγμα στα Σπάτα που είναι το κυρίαρχο ζήτημα αυτή την εποχή. Άντε να δούμε τι θα γίνει.\nΑναρτηθηκε απο maxim glendower στις 19:01 No comments:


Σήμερα το απόγευμα η 8η Διεθνής Γυμνή Ποδηλατροδρομία στη Θεσσαλονίκη\nΣήμερα το απόγευμα αναμένεται να πραγματοποιηθεί η 8η διοργάνωση της Διεθνούς Γυμνής Ποδηλατοδρομίας που έχει γίνει έθιμο τα τελευταία χρόνια στη Θεσσαλονίκη.\nΗ έναρξη της ποδηλατροδομίας θα γίνει στις 7 το απόγευμα από το πάρκο του Ξαρχάκου. Οι διοργανωτές καλούν τους ποδηλάτες να φέρουν πολύ κέφι και όρεξη, αλλά καθόλου... ρούχα!\nΉρθε η ώρα να βάλουμε ένα STOP στην "άσεμνη" έκθεση των ανθρώπων και του πλανήτη στη ρύπανση και τη βία. Η Διεθνής Γυμνή Ποδηλατοδρομία είναι ένα διεθνές κίνημα και συμμετέχουν σε αυτό περισσότερες από 70 πόλεις σε όλο τον κόσμο. Στην Ελλάδα θα πραγματοποιηθεί για όγδοη συνεχόμενη φορά στη Θεσσαλονίκη, την Παρασκευή 5 Ιουνίου 2015 στις 7μμ στο Πάρκο ΧΑΝΘ (στην πλατεία του skate).\nΦέτος η Διεθνής Γυμνή Ποδηλατοδρομία διαπιστώνει: • Την μόνιμη στασιμότητα, στην βιώσιμη κινητικότητα και το ποδήλατο, στις βιώσιμες ανανεώσιμες πηγές ενέργειας, και την συνεχιζόμενη "καταστροφική" επένδυση του χρυσού στην Χαλκιδική προκαλώντας μη αναστρέψιμες βλάβες στο περιβάλλον και το μέλλον της περιοχής. • Την έξαρση των πολεμικών επιχειρήσεων με επιπλέον επακόλουθο χιλιάδες πρόσφυγες να χάνουν την ζωή τους στην μεσόγειο ή να ζουν αβέβαια στα όρια της επιβίωσης.\nΜόνο ΓΥΜΝΟΙ;, Ελάτε όσο γυμνοί τολμάτε, όπως σας γέννησε η μητέρα φύση ΓΥΜΝΟΙ, ή με ΜΑΓΙΟ. Η ποδηλατοδρομία έχει ειρηνικό και καλλιτεχνικό χαρακτήρα. Ζωγραφισμένα και στολισμένα σώματα & ποδήλατα, φυσική διακόσμηση, αξεσουάρ, χρώματα, μουσική, θετική ενέργεια και φαντασία θα είναι τα όπλα μας για να διεκδικήσουμε ολοένα και φιλικότερες προς τον άνθρωπο, το περιβάλλον και το ποδήλατο πόλεις.\nΜετά την ποδηλατοδρομία ακολουθεί ξέφρενο πάρτι με ζωντανή μουσική, dj sets, δρώμενα, προβολές και πολλές εκπλήξεις!\nΔιεθνής αναγνώριση για το... καυτό «Κλεάνθης Βικελίδης»\nΑδίκησε τον εαυτό του, αλλά η πρόκριση είναι δική του\nΑλλάζει το σκηνικό του καιρού - Βροχές μέχρι το σαββατοκύριακο!\nΜπεργκ: «Ήμασταν πιο τυχεροί από τον ΠΑΟΚ, δύσκολο το δεύτερο παιχνίδι»\nΦερέιρα για το χαμένο πέναλτι, την 3η αλλαγή που δεν έκανε και τους ...


Τελεσίγραφο Τραμπ στον Ερντογάν: Ελευθέρωσε τον Πάστορα σε 24 ώρες – papaioannou-j.gr\nΚατά την διάρκεια περιοδείας του, στις πόλεις της Μαύρης Θάλασσας που επλήγησαν από πλημμύρες, μπρος σε πλήθος οπαδών του ο Τούρκος Πρόεδρος είπε στην ομιλία του: “Θέλουν από μας να τον\nαπελευθερώσουμε (σ.σ τον πάστορα Μπράνσον) μέχρι τις 6 αύριο το απόγευμα, χρησιμοποιώντας απειλές”. Σύμφωνα με πληροφορίες της HellasJournal, το τελεσίγραφο δόθηκε από Αμερικανούς αξιωματούχους στην τουρκική αντιπροσωπεία, που επισκέφθηκε την Ουάσιγκτον, την περασμένη Τετάρτη.\nΣτην ιδια συνάντηση δόθηκε και κατάλογος με άλλους δεκαπέντε Αμερικανούς που κρατουνται στην Τουρκία και πρέπει να απελευθερωθούν άμεσα. Σε περίπτωση που η προθεσμία λήξει αναμένεται η Αμερική να σκληρύνει την στάση της και να προχωρήσει και σε άλλες κυρώσεις εναντίον της Άγκυρας.\nΤο άρθρο των FT την περασμένη Πέμπτη ανέφερε πως οι ΗΠΑ διαμήνυσαν σε Τούρκους αξιωματούχους, πως η Άγκυρα “έχει περιθώριο μέχρι την ερχόμενη Πέμπτη να απελευθερώσει τον κ. Μπράνσον” αποδίδοντας την πληροφορία σε αξιόπιστες πηγές. Το παρόμοιο άρθρο της WSJ μία ημέρα μετά, ανέφερε πως η απαίτηση των ΗΠΑ να απελευθερωθεί ο Μπράνσον, επιτάχυνε τις συνομιλίες εκατέρωθεν.\nΣε νέο Ιραν μεταβάλλεται η Τουρκία. Πολίτες καίνε και σκίζουν δολάρια on camera! – papaioannou-j.gr on 12 Αυγούστου 2018 at 22:35\n[…] Εκστρατεία εναντίον του δολαρίου έχει ξεκινήσει στην Τουρκία μετά τη μεγάλη υποχώρηση της λίρας που εντάθηκε από την απόφαση των ΗΠΑ να διπλασιάσουν τους δασμούς στην εισαγωγή μετάλλων από τη χώρα. Η ένταση στις σχέσεις ΗΠΑ — Τουρκίας έχει αυξηθεί λόγω και της απόφαση της Άγκυρας για την κράτηση του Αμερικανού πάστορα Άντριου Μπράνσον. […]


Αυτά είναι τα φαβορί για τη διαδοχή του Ζιντάν στη Ρεάλ Μαδρίτης\nΣαν ηλεκτρική καρέκλα φαντάζει η θέση του προπονητή στην κορυφαία ομάδα του πλανήτη...\nΑπό τη μέρα που είπε το αντίο στην Άρσεναλ τα σενάρια δίνουν και παίρνουν. Ο Γάλλος σύμφωνα και με τους «μπούκ» είναι το πρώτο φαβορί για να αναλάβει τον πάγκο της βασίλισσας. Ο Βενγκέρ, ο οποίος απέρριψε την πρόταση από την Ρεάλ Μαδρίτης κατά τη διάρκεια του χρόνου, όταν ήταν στο Λονδίνο, είναι ο νούμερο 1 υποψήφιος που θα αντικαταστήσει τον συμπατριώτη του με 3/1. Ο πολύπειρος κόουτς ψάχνει για ποδοσφαιρική-ηθική δικαίωση καθώς πλέον οι απόψεις για αυτόν διίστανται, σε μία σύγκριση παρελθόν και παρόν.\nΑπ’ εκεί και πέρα δεύτερο φαβορί είναι ο Αντόνιο Κόντε.. Αν υπάρχει ένα πράγμα που οι οπαδοί δεν μπορούν να μην αναγνωρίσουν είναι το πάθος. Βασικά, εάν ένας προπονητής δείχνει αρκετή ενέργεια, επιθυμία, αφοσίωση, αν γίνεται «ένα» με τον κόσμο τότε δημιουργεί μια άλλου είδους σχέση με τους απανταχού φιλάθλους. Και αυτό το έχει ο Κόντε, όπως έχει βέβαια και τον σεβασμό στους αντιπάλους ( ο Μουρίνιο το γνωρίζει καλύτερα ). Σε απόδοση 4/1 η περίπτωση του Κόντε!\nΤην τριάδα συμπληρώνει ο Γκούτι Ποκετίνο.. Ο Αργεντινός τεχνικός μπορεί πρόσφατα να ανανέωσε το συμβόλαιό του με τους «Σπερς», ωστόσο σε αυτό υπάρχει μια ειδική ρήτρα που θα του επιτρέπει να φύγει για τη Ρεάλ σε περίπτωση που προκύψει ενδιαφέρον από τους «Μερένχες». Και φυσικά εφόσον το ποσό ικανοποιεί και την Αγγλική ομάδα. Σύμφωνα έκανε κινήσεις ώστε να είναι προετοιμασμένος για παν ενδεχόμενο.\nΗ Marca τον παρουσιάζει τον ως το αδιαφιλονίκητο φαβορί για τον πάγκο, σε «αντίθεση» με τους «μπούκηδες» που τον θεωρούν τρίτο με απόδοση.. 5/1!\n* Να σημειωθεί ότι ο Ποκετίνο είχε περάσει και σαν ποδοσφαιριστής από το Σαντιάγκο Μπερναμπέου.


My Style Rocks: Ποια πρώην παίκτρια καρφώνει την Μπέττυ Μαγγίρα; - "Μου έλεγε συνέχεια βαρέθηκα να σε βλέπω.. " - My Style Rocks - Athens magazine\nMy Style Rocks: Ποια πρώην παίκτρια καρφώνει την Μπέττυ Μαγγίρα; - "Μου έλεγε συνέχεια βαρέθηκα να σε βλέπω.. "\nΔηλώσεις που θα προκαλέσουν σάλο!\n2 Μαΐου 2019 13:25\nΠρώην παίκτρια του My Style Rocks του ΣΚΑΙ ξεσκεπάζει την Μπέττυ Μαγγίρα και αποκαλύπτει πως... "Μου έλεγε συνέχεια "βαρέθηκα να σε βλέπω, τι θες εδώ;"!\nΣε μια άκρως αποκλειστική συνέντευξη που παραχώρησε στο Youweekly.gr, μήνες μετά το τέλος του παιχνιδιού θέλησε να φέρει στην δημοσιότητα περιστατικά που δεν έδειξαν ποτέ οι κάμερες του ΣΚΑΙ.\nΟ λόγος για την Τάμτα Μαστοράκη!\nΉσουν από τις εκρηκτικές παρουσίες του παιχνιδιού. Με ποιον από τους τρεις κριτές είχες την περισσότερη κόντρα;\nΣίγουρα με την Μπέττυ Μαγγίρα, Οι τελευταίες εβδομάδες ήταν εφιάλτης, μου έλεγε συνέχεια "βαρέθηκα να σε βλέπω, τι θες εδώ;". Και με στεναχωρούσαν απίστευτα τα λόγια της.\nΗ ψυχολογική πίεση είναι μεγάλη δεν σου κρύβω πως η συμπεριφορά της ήταν ένας από τους λόγους που με έκαναν να φύγω πιο νωρίς από το ριάλιτι μόδας.\nΠοια παίκτρια του My style rocks τρέχει στα δικαστήρια με τον πρώην της;\nΗ πρώην παίκτρια του My Style Rocks θα οδηγηθεί στα δικαστήρια, προκειμένου για να λύσει τις διαφορές της με τον Claydee!\nΟ λόγος για την 23χρονη Ρόζα Κεντάλα και τον πρώην σύντροφό της και γνωστό τραγουδιστή Claydee, με τον οποίο μάλιστα έχει αποκτήσει έναν γιο!\nΣυγκεκριμένα, σύμφωνα με την Espresso, το δικόγραφο που κατατέθηκε στις 3 Μαρτίου του 2018 αφορά την επιμέλεια του τρίχρονου γιου τους, την οποία ασκεί προσωρινά ο Claydee Lupa, καθώς και άλλες διαφορές που οδήγησαν τις δύο πλευρές στα «χαρακώματα».\nΗ επίμαχη αγωγή συζητήθηκε πριν από λίγες ημέρες και η απόφαση του Πρωτοδικείου της Αθήνας που θα λύσει τις αντιδικίες του διάσημου πρώην ζεύγους αναμένεται μέσα στο ερχόμενο διάστημα.\nΤο εντυπωσιακό μοντέλο από τη Φινλανδία, που μεγάλωσε στην Κύπρο, και ο τραγουδιστής και μουσικός παραγωγός από την Αλβανία, τα τραγούδια του οποίου έχουν γίνει γνωστά ανά τον κόσμο, συναντήθηκαν για πρώτη φορά στην Κύπρο, σε μια κοινή παρέα φίλων. Τους μήνες που ακολούθησαν χάθηκαν, αλλά μια νέα συνάντησή τους απέβη καθοριστική.\nΟι δυο τους άρχισαν να κάνουν παρέα και σύντομα η φιλική τους σχέση εξελίχθηκε σε έναν μεγάλο έρωτα, που ολοκληρώθηκε έναν χρόνο αργότερα με τον ερχομό του γιου τους. Μάλιστα, οι δύο τρελαμένοι γονείς μοιράζονταν στα social media αρκετές στιγμές από την καθημερινότητά τους με τον μικρό «πρίγκιπα» με τα καταγάλανα μάτια, δείχνοντας πολύ ευτυχισμένοι.\nΗ έξυπνη βόμβα του ΣΚΑΙ: Αυτή είναι η αντικαταστάτρια της Κωνσταντίνας Σπυροπούλου στο My Style Rocks!\nMy style rocks: Η προειδοποίηση στην παραγωγή του ριάλιτι!\nΡαμόνα Βλαντή: Πιο χείμαρρος από ποτέ! - «Δεν ήμουν στο My Style Rocks γιατί...» (Video)\nΓια περισσότερα θέματα του My Style Rocks του AthensMagazine.gr δείτε εδώ!\nUnited Airlines: Η πρώτη αεροπορική που θα κάνει γρήγορο τεστ Covid-19 για όλο το πλήρωμα και τους επιβάτες!\n18 Σεπτεμβρίου 2020 22:11\nMy Style Rocks: Αυτή ήταν η νικήτρια της ημέρας\n17 Σεπτεμβρίου 2020 18:50\nΑναστάτωση στο My Style Rocks: Για αυτό έφυγε η Ευρυδίκη Παπαδοπούλου\n16 Σεπτεμβρίου 2020 20:33\n16 Σεπτεμβρίου 2020 19:42\nΑδιανόητο σκηνικό στο My Style Rocks: Παίκτρια αποχώρησε από το παιχνίδι - Εκτός εαυτού ο Κουδουνάρης\n15 Σεπτεμβρίου 2020 20:48\n13 Σεπτεμβρίου 2020 18:36\n11 Σεπτεμβρίου 2020 20:28\n11 Σεπτεμβρίου 2020 19:18\n10 Σεπτεμβρίου 2020 20:21\nMy Style Rocks: Έκπληξη με δύο νικήτριες\n10 Σεπτεμβρίου 2020 19:29\n8 Σεπτεμβρίου 2020 21:13


Δήμος Πύργου: Αξιοποίηση προγράμματος ΟΑΕΔ και ευκαιρία εργασίας σε άτομα 55 – 67 ετών - Iliaweb Νέα απο την Ηλεία\nΩφελούμενοι του προγράμματος είναι άνεργοι ηλικίας 55-67 ετών, εγγεγραμμένοι στο μητρώο ανέργων του ΟΑΕΔ, για χρονικό διάστημα τουλάχιστον δώδεκα μηνών. Η επιλογή των εργαζομένων γίνεται από τον ΟΑΕΔ, ο οποίος τους υποδεικνύει, με συστατικό σημείωμα, στο Δήμο.\n-Σε ότι αφορά τον Δήμο Πύργου, προσλήφθηκαν 23 άτομα (με σχέση εργασίας Ιδιωτικού Δικαίου Ορισμένου Χρόνου, διάρκειας ενός έτους).\nΤην Τετάρτη, οι παρευρισκόμενοι στο Λάτσειο Δημοτικό Μέγαρο, ωφελούμενοι που συγκεντρώνουν τις προβλεπόμενες προϋποθέσεις, είχαν συνάντηση με τον Δήμαρχο Πύργου Παναγιώτη Αντωνακόπουλο, παρουσία και του Γεν. Γραμματέα του Δήμου, Γιάννη Βαρελά (που «έτρεξε» το βασικό κομμάτι των προβλεπόμενων διαδικαστικών), και της υπεύθυνης του Γραφείου Προσωπικού του Δήμου, Ζωής Ασημακοπούλου.\nΌπως επεσήμανε ο κ. Αντωνακόπουλος, ο Δήμος Πύργου πήρε την απόφαση ένταξης στο Πρόγραμμα αυτό, σε μια ακόμα προσπάθεια της Δημοτικής Αρχής να φανεί αλληλέγγυα στα προβλήματα των πολιτών, κι ειδικά σε μια περίοδο τόσο μεγάλης οικονομικής – και όχι μόνο – κρίσης. «Θελήσαμε να δείξει ο Δήμος το κοινωνικό του πρόσωπο, σε μια ακόμα περίπτωση όπως αυτή, σταθμίζοντας τις ανάγκες, τα οικονομικά δεδομένα του δήμου και την λειτουργία του προγράμματος.\nΤο πρόγραμμα αυτό έχει ιδιαίτερη αξία για ανθρώπους της πόλης και του Δήμου μας, ανέργους για τουλάχιστον έναν χρόνο και πάνω, που μπορεί να ανήκουν και σε ευάλωτες ομάδες, καθώς λόγω ηλικίας και μειωμένων προσόντων δεν έχουν καθόλου εύκολη πρόσβαση στην επανένταξη στην αγορά εργασίας. Με αποτέλεσμα, σε κρίσιμη ηλικία, να αντιμετωπίζουν σοβαρότατα προβλήματα επιβίωσης καθώς και να στερούνται σε αρκετές περιπτώσεις το δικαίωμα συνταξιοδότησης. Βοηθιούνται έτσι κι άτομα που χρειάζονται λίγα ένσημα για το συνταξιοδοτικό τους. Και δείχνουμε την ευαισθησία και το ενδιαφέρον μας για αυτούς τους συμπολίτες μας.\nΕμείς θέλουμε ώστε ευρύτερα η Τοπική Αυτοδιοίκηση να μπορεί να αξιοποιήσει όσο είναι δυνατόν και με κάθε ευκαιρία το τεράστιο δυναμικό των ανέργων που υπάρχει στην τοπική αγορά εργασίας, και το οποίο, είτε λόγω ηλικίας, είτε λόγω χαμηλών προσόντων, ή και λόγω ειδικών καταστάσεων, δεν απορροφάται από την ιδιωτική αγορά εργασίας, που βέβαια κι αυτή κλυδωνίζεται, ειδικά αυτή την εποχή.\nΌτιδήποτε υπάρχει η ανάγκη και η δυνατότητα να αξιοποιείται, από εμάς αυτό θα γίνεται στο μέγιστο βαθμό. Έτσι άλλωστε κάναμε ως τώρα, σε διάφορες άλλες περιπτώσεις, και θα συνεχίσουμε να το κάνουμε».


Νίκη Φιλίππου και… «Α2 ερχόμαστε»! – Infobasket\nΝίκη Φιλίππου και… «Α2 ερχόμαστε»!\n13/04/2013 14/04/2013 infobasket\nΜε τρόπο που αρμόζει στην κορυφαία επιτυχία στην ιστορία του συλλόγου πανηγύρισε ο Φίλιππος την άνοδο στην Α2. Η ομάδα της Βέροιας επιβλήθηκε της ΜΕΝΤ με 68-46 στον αγώνα που “άνοιξε” το πρόγραμμα της 25ης αγωνιστικής, ωστόσο το αποτέλεσμα ήταν το τελευταίο που απασχόλησε όσους βρέθηκαν στο ΔΑΚ “Δημήτριος Βικέλας”.\nΟ Φίλιππος είχε φροντίσει να δώσει από νωρίς εορταστικό τόνο στον αγώνα, διοργανώνοντας παραδοσιακούς χορούς και τιμώντας με πλακέτες τους χορηγούς του στο ημίχρονο, ακόμα και κατά τη διάρκεια κάποιων τάιμ άουτ! Η φιέστα ξεκίνησε στις 15:00 με τους μικρούς των Ακαδημιών του Φιλίππου, οι οποίοι έκαναν σουτ, συμμετείχαν σε διαγωνιστικά παιχνίδια και έδειξαν τις ικανότητες τους σε μικρής διάρκειας αγώνες.\nΣτο ημίχρονο ο πρόεδρος Γιώργος Τραπεζανλίδης έδωσε τιμητικές πλακέτες στους χορηγούς της ομάδας, την ATTICA BANK, το REGENCY CASINO THESSALONIKI και το ΟΥΖΕΡΙ ΑΓΓΕΛΩΝ. Μετά το τέλος του αγώνα, δε, ο κόσμος μπήκε στο γήπεδο και οι παίκτες, το προπονητικό τιμ και η διοίκηση του Φιλίππου φόρεσαν όλοι μπλούζες που έγραφαν στο πίσω μέρος «ΑΝΤΙΟ Β’ ΕΘΝΙΚΗ» και στο μπροστινό «Α2 ΕΡΧΟΜΑΣΤΕ».\nΦΙΛΙΠΠΟΣ ΒΕΡΟΙΑΣ-ΜΕΝΤ 68-46\nΔΕΚΑΛΕΠΤΑ: 11-17, 32-28, 52-41, 68-46\nΔιαιτητές: Ρούκας, Παπαγερίδης\nΦΙΛΙΠΠΟΣ ΒΕΡΟΙΑΣ (Γκίμας): Κοθράς, Τριχόπουλος 12 (2), Κασαμπαλής 12, Μπρόζος 10 (1), Χρυσόπουλος 8, Πάλλης 12, Τσεσμετζής 2, Ορφανός 12, Σιδηρόπουλος, Φύκατας, Αλεξανδρόπουλος.\nΜΕΝΤ (Νικολαΐδης): Παπαδόπουλος Π. 2, Ελευθεριάδης 2, Στυλιανού 3 (1), Γεωργιάδης, Τέρπος 11 (1), Παπαδόπουλος Α. 5 (1), Γεωργάκης 5, Λεοντής 10 (1), Λευκαδίτης 8 (2).\n← Η αγωνία κορυφώνεται\nΜια νίκη… πολλαπλές σκέψεις →


Oı μικροί Πανθρακικοί του Ζόραν Στόινοβιτς δεν θα «γευτούν» αγωνιστική δράση φέτος | Birlik Gazetesi Arşivi\nAna sayfa Ελληνικά Νέα Oı μικροί Πανθρακικοί του Ζόραν Στόινοβιτς δεν θα «γευτούν» αγωνιστική δράση φέτος\nOı μικροί Πανθρακικοί του Ζόραν Στόινοβιτς δεν θα «γευτούν» αγωνιστική δράση φέτος\nΓια λόγους οικονομίας αποφάσισε η διοίκηση να μην αγωνιστούν οι μικροί Πανθρακικοί (Κ15) στο αντίστοιχο πρωτάθλημα υποδομών της Superleague Στο συμβούλιο Superleague της Παρασκευής η προκήρυξη του πρωταθλήματος Κ15 και συνακόλουθα η οριστική απουσία του Πανθρακικού Παρά την επιδότηση που έδωσε η Superleague στα σωματεία, προκειμένου να συμμετάσχουν σε όλα τα πρωταθλήματα υποδομών, η ΠΑΕ Πανθρακικός δήλωσε αδυναμία για οικονομικούς λόγους να συμμετάσχει στο πρωτάθλημα Κ15. Συνεπώς, οι μικροί Πανθρακικοί του Ζόραν Στόινοβιτς δεν θα «γευτούν» αγωνιστική δράση φέτος στο ανώτερο επίπεδο που έχει να προσφέρει η Ελλάδα.\nΑντίθετα Κ20 και Κ17 συμμετέχουν κανονικά στα αντίστοιχα πρωταθλήματα, με την ομάδα Κ20 να έχει ήδη κάνει πρεμιέρα με την εντός έδρας νίκη της 2-0 επί του Αστέρα Τρίπολης. Το πρωτάθλημα Κ15 διεξάγεται σε δύο ομίλους, άρα τα έξοδα μετακίνησης είναι σαφώς λιγότερα από αυτά που επιβαρύνουν την ομάδα Κ20.\nΠαρόλα αυτά η οικονομική στενότητα ήταν τέτοια που δεν επέτρεψε στη διοίκηση να συμπεριλάβει τα Κ15 στο φετινό πρωτάθλημα. Το συνακόλουθο ερωτηματικό που ανακύπτει είναι σχετικά με το μέλλον των παιδιών του Πανθρακικού, οι γονείς των οποίων επέλεγαν την ΠΑΕ Πανθρακικός κυρίως διότι παρείχε την ευκαιρία στα παιδιά τους να αγωνιστούν σε ένα υψηλότερο επίπεδο από μικρότερη ηλικία. Αυτό είναι το ισχυρότερο πλήγμα που έχουν δεχθεί οι ακαδημίες του Πανθρακικού, ύστερα και από την παραίτηση του κ. Ιωσηφίδη από την ομάδα πριν από δύο χρόνια.\nΟ νυν τεχνικός και υπεύθυνος ακαδημιών του Σπάρτακου Αγ. Θεοδώρων είχε αποχωρήσει και μάλιστα δυναμικά, δηλαδή δίνοντας στη δημοσιότητα ένα κείμενό του σχετικά με την έλλειψη πλάνου ανάπτυξης και προώθησης νεαρών ταλέντων. Οι επιπτώσεις για την ΠΑΕ Πανθρακικός μπορεί να μην φανούν άμεσα, αλλά σε βάθος χρόνου θα γίνουν σίγουρα αντιληπτές, διότι οι επαρχιακές ομάδες οφείλουν να αξιοποιούν στο έπακρο τα ταλέντα τους. Η αποταμίευση μερικών χιλιάδων ευρώ ίσως στοιχίσει πολλά περισσότερα στο μέλλον στη διοίκηση. Ελπίζουμε η φετινή χρονιά να αποτελέσει μια παρένθεση και οι υπεύθυνοι να επενδύσουν στο μέλλον των δικών τους παιδιών πριν αυτά τους γυρίσουν την πλάτη.\nÖnceki makaleGTGB ATİNA’DA 4. ULUSLARARASI AVRASYA MATEMATİK BİLİMLERİ VE UYGULAMALAR KONFERANSINA KATILDI\nSonraki makaleDİKKAT!!!GÜMÜLCİNE’DE 3 DEĞİŞİK POSTA KODU NUMARASI UYGULAMASI BAŞLIYOR\nΑνοιχτή επιστολή στην Πρόεδρο της Δημοκρατίας κυρία Σακελλαροπούλου\nilhantahsin - 27 Mayıs 2020


ΚΕΦΑΛΑΙΟ ΠΡΟΠΑΙΔΕΥΣΗ: ΟΣΑ ΠΡΕΠΕΙ ΝΑ ΓΝΩΡΙΖΕΤΕ... - Πολεμικό Ναυτικό - ΣΥΖΗΤΗΣΕΙΣ ΕΠΙ...ΘΗΤΕΙΑ\nΚΕΦΑΛΑΙΟ ΠΡΟΠΑΙΔΕΥΣΗ: ΟΣΑ ΠΡΕΠΕΙ ΝΑ ΓΝΩΡΙΖΕΤΕ...\n« στις: Νοέμβριος 04, 2006, 07:06:41 μμ »\nΟΔΗΓΙΕΣ ΠΡΟΣ ΤΟΥΣ ΥΠΟ ΚΑΤΑΤΑΞΗ ΝΑΥΤΕΣ\nΚΕΦΑΛΑΙΟ ΠΡΩΤΟ: ΤΙ ΝΑ ΠΑΡΩ ΜΑΖΙ ΜΟΥ\nΠροσπαθήστε στον πολιτικό σας σάκο να έχετε το λιγότερο δυνατό βάρος. Σκεφτείτε ότι το λουκάνικο που θα πάρετε απ’ τον ιματισμό θα έχει μέσα: δύο πλήρεις στολές Ναύτη χειμερινές (που αποτελούνται από μπελαμάνα- παντελόνι- φανέλες Ναύτη και τα συναφή), πιθανότατα και μία καλοκαιρινή στολή, δύο αλλαξιές από ρούχα αγγαρείας (πουκάμισο και παντελόνι), δύο κουβέρτες μάλλινες, ένα πουλόβερ, έναν επενδύτη (κάτι σαν καμπαρτίνα), δεύτερο ζευγάρι αρβύλες και ένα ακόμη ζευγάρι μποτάκια που δεν θα σας χρειαστούν ποτέ, σύνολο 30 περίπου κιλά. Επιπλέον θα σας δώσουν και μία τηλεόραση (ονομάζεται έτσι το βαλιτσάκι αυτό λόγω σχήματος) όπου θα βάλετε μέσα τα πολιτικά σας ρούχα. Η τηλεόραση θα σας είναι πολύ χρήσιμη στη Μονάδα όπου θα υπηρετήσετε, γιατί είναι μικρή και βολική στη μεταφορά. Μέσα θα μπορείτε να βάζετε τα βρώμικα και ό,τι άλλο χρειάζεται να πηγαινοφέρνετε όταν είστε εξοδούχοι. Άρα, θα πρέπει να σέρνετε μαζί σας όλη μέρα στο ΚΕ.ΚΑΤ και την επομένη απ’ το λιμάνι του Πόρου μέχρι το στρατόπεδο, το απίστευτα βαρύ λουκάνικο, την τηλεόραση και τον πολιτικό σας σάκο.\nΓια τους λόγους αυτούς, φροντίστε να πάρετε μαζί σας:\n- Οπωσδήποτε το χαρτί κατάταξης που θα το’ χετε ανά χείρας, επικυρωμένη (από τα ΚΕΠ) φωτοτυπία του απολυτήριου Λυκείου καθώς και επικυρωμένη φωτοτυπία οποιουδήποτε τίτλου σπουδών διαθέτετε. Τέλος επικυρωμένη (από δικηγόρο) φωτοτυπία οποιουδήποτε ξενόγλωσσου διπλώματος έχετε και πιστοποίηση γνώσεων χειρισμού Η/Υ, εφόσον υπάρχει. Σε καμία περίπτωση μην δηλώσετε ότι έχετε άδεια οδήγησης.\n- Γύρω στα 10 εσώρουχα. Την Κυριακή του επισκεπτηρίου, μπορείτε να επιστρέψετε στους δικούς σας τα βρώμικα και να τους ζητήσετε να σας φέρουν καθαρά. Αν οι οικείοι σας είναι μακριά, πάρτε 15 εσώρουχα.\n- Γύρω στα 3-5 ζευγάρια κάλτσες, με χρώμα μπλε σκούρο. Κάλτσες θα σας δώσουν και στον ιματισμό, γύρω στα 4 ζευγάρια, όπως και εσώρουχα, αλλά ειδικά στα εσώρουχα μην βασιστείτε πάνω τους.\n-Καλό είναι να πάρετε μαζί σας και μερικά ζευγάρια άσπρες φανέλες με μανίκια και το παντελόνι μιας φόρμας αντί πιτζάμας.\n- Μωρομάντιλα για τα χέρια. Άκρως απαραίτητα και πρακτικά, καθώς όπου πηγαίνουμε στην προπαίδευση, πηγαίνουμε ανά τριάδες και έτσι πολλές φορές θα βρεθείτε μετά το τέλος των ασκήσεων ή των αγγαρειών μπροστά στο φαγητό σας, χωρίς να έχετε την ευχέρεια να πλύνετε τα χέρια σας. Απαραίτητα σας είναι επίσης ένα σαπούνι και ένα σαμπουάν.\n- Μία πετσέτα το πολύ, καθώς σας δίνουν στον ιματισμό πετσέτες.\n- Χρήματα θα σας χρειαστούν γύρω στα 50 ευρώ, όχι παραπάνω, καθώς ο καφές έχει γύρω στα 0,40€, το μικρό εμφιαλωμένο 0,25€, τα αναψυκτικά 0,50€, η τυρόπιτα και η ζαμπονοτυρόπιτα 0,60-0,80€, το κρουασάν 0,30€ και το τοστ 1,10€. Μόνο τα τσιγάρα έχουν τις τιμές που έχουν και έξω. Φροντίστε το μεγαλύτερο μέρος των χρημάτων σας να αποτελείτε από κέρματα, καθώς για καφέ υπάρχει μηχάνημα, το οποίο παρεπιπτόντως φτιάχνει πολύ ωραίες σοκολάτες.\n- 2 αναπτήρες. Ο Πόρος δεν πωλούσε αναπτήρες, όταν παρουσιαστήκαμε εμείς, σε αντίθεση με το θρυλικό ΚΕ.ΠΑΛ που εδώ ΥΠΕΡΤΕΡΕΙ του Πόρου. (Εύγε, κύριε διοικητά, ποτέ να μην πεθάνεις!)\n-Χαρτομάντιλα και απ’ το φαρμακείο καθίσματα τουαλέτας μιας και τόσο στο ΚΕ.ΠΑΛ όσο και στον Πόρο οι τουαλέτες δεν είναι τούρκικες, και μαντιλάκια ΝΤΕΤΟΛ. Τα τελευταία σκοτώνουν τα εναπομείναντα μικρόβια στις τουαλέτες (αν και στον Πόρο οι τουαλέτες είναι πολύ καθαρές, ίσως οι καθαρότερες από κάθε άλλο στρατόπεδο. Για τις τουαλέτες του Παλάσκα, ας μην μιλήσω καλύτερα..). Καλό είναι να πάρετε μαζί σας και μία δεκάδα χειρουργικά γάντια. Έχει ο Πόρος, αλλά ποτέ δεν ξέρεις…\n-Πάτους για τις αρβύλες, κατά προτίμηση αυτοκόλλητους και κατά προτίμηση δύο. Πολλοί βάζουν και διπλό ζευγάρι κάλτσες. Οι αρβύλες πονάνε απίστευτα μέχρι να ανοίξουν. Μόλις ανοίξουν, θα σας πονάνε υποφερτά, πάντως θα σας πονάνε για πάντα.\n- Όχι παντόφλες. Είναι αρκετά καλές αυτές που δίνει το Π.Ν., αρκεί να ξέρετε το νούμερό σας.\n- Όχι νυχοκόπτη, όχι φακό, όχι mp3, όχι απορρυπαντικό και υγρό για τα πιάτα. Τα κρατάνε στην κατάταξη. Φάρμακα μπορείτε να πάρετε μαζί σας μόνο αν έχετε συνταγή γιατρού. Ασπιρίνες και DEPON, φροντίστε να τα έχετε πάνω σας, γιατί αλλιώς σας τα κρατάνε. Για κινητό και φορτιστή, κάνουν συνήθως τα στραβά μάτια, όμως με βάση τις τελευταίες εξελίξεις της επικαιρότητας με τα βίντεο δεν θα το συνιστούσα.\n- Όχι σεντόνια, γιατί σας δίνουν στον Πόρο, ούτε σλήπινγκ-μπανγκ ούτε κουβέρτες. Κι αν ακόμα έχετε δικά σας ίσως ο θαλαμοφύλακας να μην σας επιτρέψει να τα χρησιμοποιήσετε. Οι κουβέρτες του Π.Ν. πάντως είναι πολύ ζεστές.\n- Όχι βιβλία- εφημερίδες. Αφενός γιατί βιβλιοθήκη έχει ο Πόρος, μικρή αλλά πολύ καλή, καθώς και όλες τις εφημερίδες (καθημερινές- αθλητικές- κυριακάτικες) και αφετέρου γιατί έχουν πολύ βάρος.\nΚΕΦΑΛΑΙΟ ΔΕΥΤΕΡΟ: ΟΙ ΠΡΩΤΕΣ ΜΕΡΕΣ.\nΟι δύο πρώτες μέρες θα είναι για όλους σας εφιαλτικές. Μετά όμως φτιάχνουν τα πράγματα κατά πολύ.\nΤην πρώτη μέρα θα χωριστείτε σε ομάδες των τριάντα ατόμων η καθεμία που θα φέρουν αύξοντα αριθμό ανάλογα με την ώρα προσέλευσής σας. Έτσι, αν σας ρωτήσουν μέσα στο ΚΕ.ΠΑΛ τι ομάδα είστε, μην πείτε «Ολυμπιακός», αλλά τον αριθμό που θα δώσουν στην ομάδα σας (π.χ: δώδεκα). Θα χρειαστεί να επισκεφτείτε οφθαλμίατρο, οδοντίατρο, παθολόγο (όπου και θα αντικρύσετε γυμνή την αλήθεια), τον ιματισμό και την μηχανογράφηση και ίσως κάποιες άλλες υπηρεσίες που μου διαφεύγουν. Η σειρά επίσκεψης θα είναι τυχαία ανάλογα με το πού υπάρχει λιγότερη ουρά. Μιλάμε για απίστευτες ώρες ορθοστασίας, άνευ λόγου και αιτίας. Θα γίνει πάντως και ένα μικρό διάλειμμα για φαγητό.\nΣτον ιματισμό θα ζητήσετε αρβύλες ένα νούμερο μεγαλύτερο από αυτό των αθλητικών σας παπουτσιών. Προσπαθήστε -όσο είναι δυνατόν- να δοκιμάσετε όλα σας τα ρούχα να δείτε αν σας κάνουν, κυρίως όμως τη στολή του Ναύτη (φανέλα, παντελόνι, μπελαμάνα). Το παντελόνι αγγαρείας κοιτάξτε να είναι λίγο πιο φαρδύ, να μην σας έρχεται ίσα- ίσα, γιατί είναι τόσο καλής ποιότητας που γρήγορα θα σκίσει.\nΩς προς το κεφάλαιο παθολόγος, η όλη διαδικασία δεν πρόκειται να κρατήσει πάνω από ένα τέταρτο. Μοναδική έννοια του γιατρού είναι να δει αν πάσχετε από κάποια ασθένεια μόνιμη ή προσωρινή, (π.χ. στην περίπτωση που περάσατε πρόσφατα κάποιο χειρουργείο) που θα σας εμποδίζει να εκτελέσετε τις σωματικές ασκήσεις που επιτάσσει η θητεία σας. Ο γιατρός θα εξετάσει ιδίως αν έχετε πλατυποδία, άσθμα, δερματολογικές παθήσεις, δυσκολία στην αναπνοή σας, καρδιακά προβλήματα, αν είστε υπέρβαροι κλπ. Γι’ αυτό και ελάχιστα θα ασχοληθεί με τα γεννητικά σας όργανα. Για όσους απ’ τους συναδέλφους Ναύτες έχουν κάνει πρωταθλητισμό, αυτή θα είναι μια συνηθισμένη και μονότονη διαδικασία. Οι υπόλοιποι πάντως θα νιώσετε για μια στιγμή αμήχανα, θα νιώσετε δηλαδή ότι την έχετε μικρότερη απ’ όλους. Μην ανησυχείτε όμως! Το θέμα είναι καθαρά ψυχολογικό. Και οι συνάδελφοι Ναύτες που βρίσκονται γύρω σας, το ίδιο ακριβώς θα νιώσουν για την δικιά τους. (σίγουρα πράγματα).\nΕκεί (στον παθολόγο) καθορίζεται εν πολλοίς και το Ι που θα πάρετε. Όσοι από σας κριθούν Ι3 ή Ι4, ας μην τα βάψουν μαύρα. Στον Πόρο υπάρχει απόλυτος σεβασμός στους Γιωτάδες, οι οποίοι κάνουν μια αγγαρεία λιγότερη απ’ τους υπόλοιπους και αποφεύγουν τα μαγειρεία. Έπειτα, ύστερα από ένα εξάμηνο χωρεί επανεξέταση της υπόθεσής σας και μπορεί -εφόσον πληρείτε τις προϋποθέσεις- να κριθείτε Ι1 ή Ι2. Αλλά και αυτό να μην γίνει το Ι κανενός από μας δεν φαίνεται πουθενά (εκτός απ’ το Ι5) και δεν έχει περαιτέρω συνέπειες, παρά μόνο στην περίπτωση που θέλετε να διοριστείτε στα σώματα ασφαλείας (αστυνομία, πυροσβεστική, λιμενικό κλπ). Για όσους πάλι δει ή ακροαστεί ο παθολόγος κάτι που τον βάζει σε υποψίες ασθένειας και σας στείλει Ν.Ν.Α., μην χάσετε την ψυχραιμία σας. Σκεφτείτε ότι κι αυτός φέρει με την υπογραφή του τεράστια ευθύνη αν κάτι σας συμβεί, γι’ αυτό και θέλει -στέλνοντάς σας Ν.Ν.Α.- να’ ναι απολύτως βέβαιος ότι είστε υγιείς. Το μόνο κακό σ’ αυτήν την περίπτωση είναι ότι κατά πάσα πιθανότητα χάνετε τον Πόρο και κάνετε προπαίδευση στου Παλάσκα. (Αυτό όντως είναι ένα πλήγμα. Πείτε το στους γιατρούς του Ν.Ν.Α., τον ξέρουν τον διοικητή μας, γι’ αυτό και θα σας κρατήσουν μια-δυο μέρες παραπάνω απ’ όσο χρειάζεται).\nΌταν τελειώσετε με όλα αυτά θα σας δώσουν έναν θάλαμο, όπου και θα διανυκτερεύσετε. Αποφύγετε να κάνετε μπάνιο στου Παλάσκα, είναι πολύ βρώμικα. Μπάνιο μπορείτε να κάνετε την επόμενη μέρα στον Πόρο. Μόλις αφήσετε τα πράγματά σας στο θάλαμο και πείτε «Ώρα να ξεκουραστώ», θα σας χώσουν (μιλάμε πάντα για την πρώτη μέρα) σε μία με δύο αγγαρείες ή και περισσότερες αν είστε άτακτοι σαν ομάδα (μιλάτε, δεν κάνετε τριάδες κλπ). Σκούπισμα, σφουγγάρισμα, καθαρισμούς τουαλέτας, γόπινγκ και τα συναφή. (Αυτό είναι το καλωσόρισμα του εμπνευσμένου μας διοικητή.) Μία μάλιστα ομάδα, συνήθως αυτή που θα μπει 9:30 με 10:00 πμ, θα κάνει αγγαρεία στον ιματισμό και θα αναλάβει να ντύσει τις υπόλοιπες. Μην μπείτε πάντως πολύ αργά στο στρατόπεδο. Ελλοχεύει ο κίνδυνος να σας περάσουν για «πονηρούς»- τεμπέληδες και να σας χώσουν ιματισμό ή μαγειρεία την επόμενη μέρα. Και μόλις τελειώσετε με όλα αυτά και πάτε να ξαποστάσετε, γύρω στις 01:30 τα ξημερώματα θα βαρέσει έκτακτη κλήση όλων των ομάδων έξω απ’ τον Κανελλόπουλο όπου θα ξαναγίνει καταμέτρηση από φόβο μήπως και κάποιος το’ σκασε. Δυστυχώς, έχουμε έναν τόσο ανόητο διοικητή που δεν εννοεί να καταλάβει ότι ο λόγος που το σκάνε οι Ναύτες απ’ το στρατόπεδό του είναι η έλλειψη σεβασμού που δείχνει απέναντί μας και δεν λέει να προβληματιστεί για το πώς γίνεται σε άλλες Μονάδες του Π.Ν. όπου ούτε κλήση υπάρχει, ούτε αναφορά ούτε παρουσίες να μην λείπει ποτέ κανένας Ναύτης.\nΓενικά, πιάστε κουβέντα μεταξύ σας και γνωριστείτε καλύτερα. Όλοι τι ίδιο λούκι περνάτε κι αυτό -να ξέρετε- ενώνει τους ανθρώπους. Θα’ χετε πολλά να πείτε μεταξύ σας.\nΤην δεύτερη μέρα θα ξυπνήσετε γύρω στις 06:30 το πρωί. Θα δώσετε αίμα και ούρα. Καλό είναι να κρατήσετε τα πρωινά σας ούρα, αν πάντως δεν μπορείτε να ουρήσετε, πιείτε ένα με δύο μπουκάλια νερό. Ίσως θα’ πρεπε πάντως να είχατε κάνει ήδη από πριν ένα τσεκ απ. Τα περισσότερα ασφαλιστικά ταμεία (τα δικά σας αν εργάζεστε ή αλλιώς των γονιών σας) το καλύπτουν πλήρως και είναι μια ευκαιρία να δείτε σε τι κατάσταση βρίσκεται η υγεία σας και τι να προσέξετε για να βελτιωθεί. Κάποιοι συνάδελφοι Ναύτες βρέθηκαν με αυξημένο ουρικό οξύ, άλλοι με λεύκωμα και άλλοι με αυξημένο ζάχαρο, με αποτέλεσμα να μεταφερθούν στο Ν.Ν.Α. για θεραπεία. Στη συνέχεια, όλα εξελίχθηκαν ομαλά, απλώς γιατί να αιφνιδιαστείς για κάτι που μπορείς από πριν να γνωρίζεις και να αποφύγεις;\nΑπό το αίμα που θα δώσετε, θα βγάλουν και την ομάδα αίματος που είστε. Εδώ σας καλώ να δείξετε κατανόηση στους συναδέλφους Ναύτες που είναι στο θεραπευτήριο του ΚΕ.ΠΑΛ (γιατροί και νοσοκόμοι). Δεν πρόκειται να σας πονέσουν, αν όμως ταλαιπωρηθείτε, σκεφτείτε ότι έχουν δεχτεί αμέτρητες προσβολές απ’ τον διοικητή μας του τύπου ότι το θεραπευτήριο είναι η μόνη μονάδα του ΚΕ.ΠΑΛ που δεν χρειάζεται, ότι όλη μέρα δεν κάνουν τίποτα και γι’ αυτό το λόγο τους στέλνει συχνά (τους γιατρούς, μαζί με τους Μουσουλμάνους) στις πιο δύσκολες αγγαρείες του Κέντρου. Δεν σέβεται ούτε τους κόπους τους ούτε τις σπουδές τους. Ξεσπά σε αυτούς επειδή προοριζόταν να γίνει Διοικητής του Ν.Ν.Α. και σύσσωμοι οι γιατροί βγήκαν αναφορά και ισχυρίστηκαν ότι αν γίνει αυτός Διοικητής τους, με την φιλοσοφία που έχει, θα τιναχτεί το Νοσοκομείο στον αέρα. Και πράγματι έγινε δεκτό το αίτημα των γιατρών του Ν.Ν.Α. Όταν, λοιπόν, δεν μπορούμε να χτυπήσουμε το γαϊδούρι, χτυπάμε το σαμάρι.\nΕν συνεχεία, γύρω στο μεσημεράκι θα φύγετε για τη γη της επαγγελίας (Πόρος). Οι ταλαιπωρίες σας δεν θα σταματήσουν αμέσως. Στην πρώτη διανυκτέρευση θα κοιμηθείτε ως ομάδα και απ’ την επόμενη μέρα, χωρίζεστε σε λόχους και διμοιρίες. Συνήθως ο χωρισμός γίνεται αλφαβητικά και στον τελευταίο λόχο, που είναι και ο πιο ευνοημένος, κατατάσσονται τα τελευταία γράμματα της αλφαβήτου και οι Γιωτάδες.\nΚΕΦΑΛΑΙΟ ΤΡΙΤΟ: ΠΡΟΠΑΙΔΕΥΣΗ\nΗ πολύ μεγάλη πλειοψηφία από εσάς θα περάσει το στάδιο της προπαίδευσης στο στρατόπεδο του Πόρου, ένα απ’ τα πιο ιστορικά στρατόπεδα της χώρας μας, αλλά και παράλληλα ένα απ’ τα πιο σύγχρονα και καθαρά στρατόπεδα που υπάρχουν. Λόγω του γεγονότος όμως ότι η σειρά η δική σας είναι απ’ τις μεγαλύτερες σε αριθμό, πληροφορούμαι πως κάποιοι από σας θα μείνετε στο ΚΕ.ΠΑΛ. Όσοι από σας κάνετε προπαίδευση στον ΠΑΛΑΣΚΑ, απλώς κλείστε τα μάτια, δεκαπέντε μέρες είναι θα περάσουν. Μην διανοηθείτε -για όνομα του Θεού!- να βάλετε τους δικούς σας να παραπονεθούν στον διοικητή ή να του στείλουν mail. Τα πράγματα σε μια τέτοια περίπτωση θα’ ναι χειρότερα για σας, όχι καλύτερα. Θυμηθείτε ότι εκεί που σταματά η λογική, ξεκινά ο στρατός. Μην ασχοληθείτε καθόλου με το πρόσωπο του διοικητή αν θέλετε να επιβιώσετε. Θα ’χετε πάντως και καλές στιγμές, θα κάνετε και πλακίτσα οι λόχοι μεταξύ σας, θα’ χει και γέλιο η υπόθεση, θα το δείτε. Η αναβολή -να το ξέρετε- δεν είναι λύση, αλλά παράταση του προβλήματος. Απλώς, να έχετε υπόψη σας (και να ‘στε προετοιμασμένοι) ότι δεν θα έχετε καθόλου χρόνο να ξεκουραστείτε, ειδικά το μεσημέρι, όπου θα κάνετε τις αγγαρείες του αιώνα, πράγμα πέρα για πέρα παράνομο, σαφώς εκτός Κανονισμού Π.Ν., αλλά κυρίως πέρα για πέρα ΑΔΙΑΝΟΗΤΟ να μην γίνεται το μεσημέρι παύση εργασιών και να μην έχουν οι Προπαιδευόμενοι Ναύτες ένα δίωρο ξεκούρασης. Προετοιμαστείτε ακόμα να σβήσετε φωτιές, την Τρίτη 14/11 έχουμε Γυμνάσιο Μείζονος Ατυχήματος Πυρκαγιάς. Πάντως, όλοι οι παροικούντες την Ιερουσαλήμ ξέρουν το ποιόν του συγκεκριμένου διοικητή και είναι άγνωστο γιατί ακόμα τον κρατάνε σ’ αυτή τη θέση.\nΌσοι από σας πάτε στο Κ.Ε. ΠΟΡΟΣ, να έχετε υπόψη σας ότι εκεί θα έχετε την τύχη να βρείτε έναν Διοικητή πραγματικά προικισμένο που κοσμεί με την παρουσία του το Πολεμικό μας Ναυτικό, δουλεύει με πολύ μεράκι, σέβεται απόλυτα τα δικαιώματά σας και είναι ανοικτός σε οποιοδήποτε παράπονό σας και οποιαδήποτε πρόταση του υποβάλετε, με αποτέλεσμα να έχει κερδίσει τόσο την εκτίμηση των Ναυτών όσο και της τοπικής κοινωνίας του Πόρου. Τα ίδια ισχύουν και για τους ανθρώπους που βρίσκονται γύρω του, είναι διαποτισμένοι με την ίδια ακριβώς φιλοσοφία. Ουσιαστικά ο μόνος σας εχθρός θα είναι οι καιρικές συνθήκες, τίποτε άλλο.\nΕπικεφαλής κάθε διμοιρίας θα είναι ένας κελευστής, ηλικίας περίπου 22 ετών, δηλαδή κοντά στην ηλικία μας, απόφοιτος της Σ.Μ.Υ.Ν. (Σχολή Μόνιμων Υπαξιωματικών Ναυτικού). Κάθε διμοιρία θα έχει γύρω στα 35 άτομα. Ανώτερός του είναι ο ουλαμάρχης, συνήθως επικελευστής, απόφοιτος της Σ.Μ.Υ.Ν και αυτός και υπεύθυνος δύο διμοιριών (δηλαδή ενός ουλαμού). Ένας βαθμοφόρος μου είχε πει τις προάλλες ότι από τη Σ.Μ.Υ.Ν. είχε περάσει και ο Τζίμης Πανούσης (όπου βέβαια κάθισε ελάχιστα) και από ‘κει εμπνεύστηκε το τραγούδι «Κάγκελα παντού». Στη Σ.Μ.Υ.Ν. η προπαίδευση σήμερα διαρκεί 40 μέρες, όπου είσαι εσώκλειστος και δεν βλέπεις κανέναν οικείο σου, οπότε καλά είμαστε. Τέλος, επικεφαλής ενός λόχου, δηλαδή 4 διμοιριών είναι ο λογαχός με βαθμό σημαιοφόρου, απόφοιτος της Σχολής Ναυτικών Δοκίμων αν είναι σχετικά νεαρής ηλικίας ή της Σ.Μ.Υ.Ν. αν είναι μεγαλύτερος.\nΕγερτήριο θα έχει κατά τις 07:00 πμ. Συνήθως θα σας βάζουν και μουσικούλα απ’ τα μεγάφωνα. Να αποφεύγετε να πάτε για πρωινό, πρώτον γιατί τις περισσότερες φορές δεν αξίζει, δεύτερον γιατί θα υποστείτε και την πρωινή γυμναστική και τρίτον γιατί κατά τις 11:00 έχει προάριστο ένα κρουασάν ή ένα κέικ ή ψωμί με σαλάμι ή λουκάνικο, που είναι σαφώς προτιμότερο. Στην αμέσως επόμενη κλήση πρέπει όμως να δώσετε το παρόν, γιατί τότε ανακοινώνεται το πρόγραμμα κάθε λόχου.\nΜην στραβώσετε αν κάποιος βαθμοφόρος σας βάλει τις φωνές, σκεφτείτε ότι αυτή είναι η δουλειά του, σκεφτείτε ότι θα είστε γύρω στα 1.000 άτομα και ότι με κάποιο τρόπο πρέπει να σας επιβάλει την πειθαρχία. Ούτε η Κακουδάκη στους «Στάβλους της Εριέττας Ζαΐμη» που φώναζε συνέχεια ήταν κατά βάση κακός άνθρωπος, απλώς αυτός ήταν ο ρόλος της. Ποινολόγιο πάντως δεν μπορούν να σας ρίξουν, ούτε κάτι τέτοιο είναι στις επιδιώξεις του Διοικητή, μπορούν όμως -αν αντιμιλήσετε- να σας στείλουν μαγειρεία ή σκοπιές. (Αν και το τελευταίο απαγορεύεται για τους Προπαιδευόμενους Ναύτες, αλλά «ανάγκα και θεοί πείθονται».)\nΤο φαγητό είναι σχετικά καλό. Σκεφτείτε ότι το ίδιο ακριβώς φαγητό τρώει και ο Διοικητής και οι βαθμοφόροι που μάλιστα τρώνε στα ίδια τραπέζια με σας, σε αντίθεση με το ΚΕ.ΠΑΛ όπου τρώνε σε ξεχωριστή τραπεζαρία και πάντα από τα ταψιά με τις καλύτερες μερίδες. Στον Πόρο υπάρχει και καντίνα που λειτουργεί αρκετές ώρες, όμως με πολύ αργούς ρυθμούς. Τα πράγματα πάντως θα φτιάξουν, γιατί από τις προηγούμενες σειρές η καντίνα έγινε δέκτης πολλών παραπόνων, γεγονός που προβλημάτισε την Διοίκηση του Κ.Ε. ΠΟΡΟΣ. Καλό θα ήταν να παίρνετε δύο με τρία πακέτα τσιγάρα τη φορά, για να αποφεύγετε τις πολύωρες αναμονές και έχετε υπόψη σας τρεις μέρες πριν την ορκωμοσία να εφοδιαστείτε με τσιγάρα και φαγητά ως το πέρας της παραμονής σας στον Πόρο, γιατί τότε σταματά ο εφοδιασμός της και τις τελευταίες μέρες υπολειτουργεί.\nΠάντως, αν έχετε γνώσεις μαγειρικής, καλύτερα να μην το δηλώσετε. Τα μαγειρεία είναι η χειρότερη αγγαρεία. Στον Πόρο αγγαρεία- σκουπιδιάρα δεν υπάρχει, οι κάδοι αδειάζουν από τους Ναύτες που βρίσκονται κοντύτερα σε αυτούς, γι’ αυτό να αποφεύγετε να συχνάζετε κοντά σε κάδους, όπως και να αποφεύγετε να είστε πρώτοι στη διμοιρία σας, γιατί οτιδήποτε έκτακτο συμβεί, τους πρώτους κάθε διμοιρίας θα πάρουν για αγγαρεία. Γενικά ακόμα και καθαρισμό τουαλέτας να σας βάλουν, μην ξενερώσετε. Θα είστε εσείς μαζί με άλλους 10, οπότε η δουλειά θα καταμεριστεί και πάνω από ένα εικοσάλεπτο (το πολύ) δεν θα κάνετε.\nΑν δεν θέλετε να παρελάσετε, μην ανησυχείτε! Τα όπλα δεν φτάνουν για όλους κι έτσι αν κάνετε μια κίνηση λανθασμένα ή πιο αργά απ’ τους άλλους (μην φανεί όμως ότι τους κοροϊδεύετε), θα σας πάρουν το όπλο. Αυτό συνεπάγεται μεγαλύτερο αραλίκι, αλλά τις τελευταίες μέρες θα’ χετε πιο πολλές αγγαρείες από τους άλλους μιας και οι τελευταίοι θα είναι αποσπασμένοι με την παρέλαση. Συνήθως στην παρέλαση την κυβέρνηση εκπροσωπεί ο Υφυπουργός Άμυνας κος Μιχαλολιάκος (θα’ ναι λίγο βαρετός στην ομιλία του, αλλά θα σας μοιράσει 12ήμερη προφορική άδεια) και κάποιες μέρες πριν υπάρχει η «Βραδιά του Ναύτη» όπου η μπάντα του Π.Ν. θα σας παίξει λαϊκά τραγούδια και ο Διοικητής θα ρίξει τις ζεϊμπεκιές του.\nΓια να αναφερθείτε λέτε: «Ευπειθώς αναφέρω Προπαιδευόμενος Ναύτης (το όνομά σας), Αριθμός Γενικού Μητρώου (αυτόν που θα σας δώσουν στην κατάταξη). Διατάξτε!» και στην εφοδεία Αξιωματικού Φυλακής το βράδυ στους θαλάμους, αν λείπει ο θαλαμάρχης σας, λέτε: «Ευπειθώς αναφέρω θάλαμος (τον αριθμό του θαλάμου σας) εν κατακλύσει. Δύναμη θαλάμου άτομα (όσοι είστε). Παρόντες (όσοι είναι παρόντες), απόντες (όσοι λείπουν). Δικαιολογημένοι.» Τέλος, φροντίστε να μάθετε τα παραγγέλματα (Δεν είναι πολλά), κυρίως όμως το προς προσευχή και το προς επιθεώρηση.\nΘα έχετε την ευκαιρία να παρακολουθήσετε πλήθος διαλέξεων, για το περιβάλλον, το αυτοκίνητο, τον στρατό. Εγώ -κακά τα ψέματα- στη διάλεξη για το περιβάλλον έριξα κάτι ύπνους να’ ναι καλά η κοπέλα που μας μίλησε. Η μόνη διάλεξη που θέλει προσοχή είναι αυτή με τους βαθμούς των αξιωματικών, για να ξέρετε στις Μονάδες σας ποιους πρέπει οπωσδήποτε να χαιρετάτε και ποιος είναι ο ανώτερος. Επίσης, θα μπορείτε να παρακολουθήσετε σινεμά κάθε Τρίτη και Πέμπτη και μπάλα (έχει NOVA ο Πόρος), αρκεί να μην φωνάζετε, ιδιαίτερα όταν σε Ευρωπαϊκό παιχνίδι δέχεται γκολ ελληνική ομάδα.\nΤο μεσημέρι που θα έχετε ελεύθερο χρόνο είναι η ιδανική ώρα για να πλένεστε. Οι ντουζιέρες είναι πολύ καθαρές, το ιδανικότερο όμως είναι να πλένεστε με τις παντόφλες σας, όχι ξυπόλυτοι. Ζεστό νερό έχει πάντα ο Πόρος, εκτός απ’ τις 11 το βράδυ και μετά, οπότε υποτίθεται ότι πρέπει να’ στε στα κρεβάτια σας.. Επίσης ξανακοιτάξτε στον ελεύθερο χρόνο σας αν σας κάνουν τα ρούχα σας. Ο Γιώργος και η Ρίτα θα’ ναι πάντα στη διάθεσή σας να τα κοντύνουν ή να τα αλλάξουν. Αν περιμένετε απ’ το ΚΕ.ΠΑΛ να κάνει αυτή τη δουλειά, σωθήκατε.. Τις τρεις πρώτες μέρες θα γίνουν και τα απαραίτητα εμβόλια. Δεν πιστεύω να τρομάζετε.. Να’ στε σίγουροι ότι δεν θα πάρετε είδηση, ούτε καν στο Μαντού.\n«Τελειώνοντας, σας καλωσορίζω στην μεγάλη οικογένεια του Πολεμικού Ναυτικού, σας εύχομαι υγεία, προκοπή και δύναμη, ώστε να ανταπεξέλθετε στις υποχρεώσεις που δια του όρκου αναλάβατε και σας καλώ να αναφωνήσομεν:\n- ΖΗΤΩ ΤΟ ΕΘΝΟΣ!\n- ΖΗΤΩ ΤΟ ΠΟΛΕΜΙΚΟ ΝΑΥΤΙΚΟ!\n(Έτσι θα κλείσει την ομιλία του στην ορκωμοσία ο κύριος Διοικητής).\nΣας εύχομαι ολόψυχα «Καλή θητεία» και μην ξεχνάτε «Στρατός είναι, θα περάσει!».\n« Τελευταία τροποποίηση: Ιανουάριος 01, 1970, 02:00:00 πμ από Γιάννης Αδαμίδης »\n« Απάντηση #1 στις: Νοέμβριος 06, 2006, 09:58:07 πμ »\nΗ παραπάνω δημοσίευση -και παρά τα υποκειμενικά σχόλια του συντάκτη- διαχωρίστηκε έτσι ώστε να διευκολυνθουν οι νέοι ναύτες στην εύρεση πληροφοριών για το Πολεμικό Ναυτικό.\nΟι απαντήσεις στη δημοσίευση βρίσκονται εδώ


Εισήγηση για άνοιγμα δημοτικών και νηπιαγωγείων στις 11 Ιανουαρίου - EPIRUS Online\nΕισήγηση για άνοιγμα δημοτικών και νηπιαγωγείων στις 11 Ιανουαρίου\nH εισήγηση των ειδικών για τα σχολεία\nΗ επιτροπή των ειδικών, που συνεδρίασε για τα σχολεία, εισηγήθηκε το άνοιγμα μόνο των δημοτικών και των νηπιαγωγείων στις 11 Ιανουαρίου, με αυστηρά μέτρα.\nΣτην τηλεδιάσκεψη που έγινε, με συμμετοχή της υπουργού Παιδείας Νίκης Κεραμέως, οι ειδικοί κατέληξαν σε αυτή την εισήγηση, σύμφωνα με πληροφορίες του ΣΚΑΪ. Την επόμενη εβδομάδα θα επανεξεταστούν τα επιδημιολογικά δεδομένα και θα τεθεί υπό συζήτηση το θέμα για την επιστροφή στα θρανία των μαθητών της Γ’ Λυκείου, σύμφωνα με τις ίδιες πληροφορίες.\nΣτο επόμενο διάστημα, με βάση τις εξελίξεις, θα εξεταστεί και το άνοιγμα των Γυμνασίων και της Α’ και Β’ Λυκείου.\nΤο σχέδιο για το άνοιγμα των σχολείων περιλαμβάνει τη διενέργεια rapid tests στους μαθητές Λυκείου και σε όλους τους εκπαιδευτικούς, ανά τακτά χρονικά διαστήματα.\nΕπίσης, προβλέπεται δημιουργία πλατφόρμας στην οποία θα εγγράφονται μαθητές και εκπαιδευτικοί που επιθυμούν να κάνουν τεστ για τον κορωνοϊό.\nΠαράλληλα, το σχέδιο προβλέπει διαφορετικές ώρες έναρξης και ολοκλήρωσης των μαθημάτων και χρήση όλων των εισόδων των σχολείων, προκειμένου να μη δημιουργείται συνωστισμός. Αυτό αφορά τα νηπιαγωγεία και τα δημοτικά, καθώς τα παιδιά συνοδεύονται. Επίσης, θα ισχύσουν όλα τα μέτρα που είχαν εφαρμοστεί στα σχολεία, πριν από το κλείσιμο.\nΠροηγούμενο άρθροΤέσσερα νέα κρούσματα στην Ήπειρο\nΕπόμενο άρθροΧριστούγεννα στην ευρωπαϊκή και ελληνική τέχνη στο ITV (trailer)


ΧΕΙΜΕΡΙΝΕΣ ΕΚΔΗΛΩΣΕΙΣ ΔΑΠΠΟΣ-ΜΕΓΑΡΟΥ ΓΚΥΖΗ – Νέα από την Σαντορίνη με τον Δημήτρη Πράσσο\nΟΛΕΣ ΜΕ ΔΩΡΕΑΝ ΕΙΣΟΔΟ\n“Ο Δημοτικός Αθλητικός Πολιτιστικός Περιβαλλοντικός Οργανισμός Σαντορίνης, ο Δήμος Θήρας και το Πνευματικό Κέντρο Μέγαρο Γκύζη στα πλαίσια των πολιτιστικών τους εκδηλώσεων για το φετινό χειμώνα συνδιοργανώνουν τον κύκλο εκδηλώσεων «Winter Events 2017».\n12 Φεβρουαρίου 2017 ώρα 18.00\n«Χίλια κι ένα παραμύθια»\nΜαγικά παραμύθια από όλες τις άκρες της Ελλάδας και του κόσμου\nΤι κάνει κανείς όταν στο διάβα του συναντά Μάγισσες, Δρακόφιδα κι άλλα Θεριά; Μπορεί ένα ρεβίθι να σε κάνει ζάμπλουτο, κι ένα μήλο χρυσό να σε βάλει σε μπελάδες; Πως αποκτάς τις τρεις χρυσές τρίχες ενός Δράκου και πόσα ζώα χωράνε στον πύργο μιας… μύγας;\nΗ Σάσα Βούλγαρη ανήκει στους πρωτοπόρους της προφορικής αφήγησης στην Ελλάδα, από το 1993. Διδάσκει Τεχνική της Αφήγησης και Δημιουργική Γραφή με τη δική της Μέθοδο Εκπαίδευσης από το 1995. Γνωστοποίησε ευρέως την Προφορική Νεο-Αφήγηση στην Ελλάδα, με σταθερά προγράμματα σε Σχολεία, Μουσεία, Βιβλιοθήκες και σημαντικά Πολιτιστικά Ιδρύματα και την Ελληνική Τηλεόραση (ΕΤ1). Είναι η πρώτη Ελληνίδα προφορική αφηγήτρια που προτάθηκε για το Διεθνές Βραβείο Astrid Lindgren Memorial Award (δύο φορές υποψήφια της SCBWI – Greece το 2014 και το 2015).\n25 & 26 Φεβρουαρίου 2017 ώρα 19.00\nΚαθολικός Καθεδρικός Ναός Αγίου Ιωάννη του Βαπτιστή\n«Ρεσιτάλ Κιθάρας Γιώργου Μπεχλιβάνογλου»\nΟ γνωστός στο κοινό της Σαντορίνης κιθαρίστας, με διεθνείς διακρίσεις, Γιώργος Μπεχλιβάνογλου σε ένα ρεσιτάλ Κιθάρας, στον Καθολικό Καθεδρικό Ναό Αγίου Ιωάννη του Βαπτιστή, με έργα Kellner, Barrios, Tarrega, Brower, Piazzola, Rodrigo, Koshkin, Andronikou και Grigoreas.\nΤην Κυριακή 26 Φεβρουαρίου θα πραγματοποιηθούν σεμιναριακά μαθήματα (masterclasses) και ανοικτή διάλεξη με θέμα: “Μουσική γραφή – Υπονοούμενα και Ερμηνεία” στο Πνευματικό Κέντρο του Μεγάρου Γκύζη.\n4 Μαρτίου 2017 ώρα 19.00\n«πέταγμα με την Τέτη Κασιώνη»\nένα μουσικό ταξίδι με τραγούδια από την Μεσόγειο, την Κάτω Ιταλία, τη Λατινική Αμερική και τα Βαλκάνια\nH νέα ερμηνεύτρια Tέτη Κασιώνη με εκλεκτούς συνοδοιπόρους της τον Πάνο Τσίγκο στο πιάνο, τον Γιώργος Αθανασίου στην κλασική κιθάρα και τον Βασίλη Ραψανιώτη στο βιολί, ενώνονται για να δημιουργήσουν ένα ταξίδι γεμάτο από μελωδίες μακρινών τόπων.\nΗ παράσταση είναι ένα πραγματικό Πέταγμα σε θάλασσες τραγουδιών από την Μεσόγειο, τις Ελληνόφωνες περιοχές της Κάτω Ιταλίας, την Λατινική Αμερική αλλά και τα Βαλκάνια. Δεν θα λείψουν αναφορές από τον πρώτο προσωπικό δίσκο της ερμηνεύτριας ο οποίος κυκλοφόρησε τον Σεπτέμβρη 2016 από την εταιρία Μικρός Ήρως σε ενορχηστρώσεις του Θύμιου Παπαδόπουλου. Έντονες ερμηνείες από τους τέσσερις μουσικούς σε διασκευές διαχρονικών κομματιών του διεθνούς αλλά και του εγχώριου ρεπερτορίου. Βασικά χαρακτηριστικά της παράστασής τους η δραπέτευση και το πάθος που παρασέρνουν τους θεατές σε μια αξέχαστη μουσική περιήγηση.\n11 Μαρτίου 2017 ώρα 19.00\n«Βραδιά μουσικής δωματίου»\nΟ καταξιωμένος κλαρινετίστας Άγγελος Πολίτης συμπράττει με τον διακεκριμένο πιανίστα Τίτο Γουβέλη παρουσιάζοντας τις σονάτες του Johannes Brahms για κλαρινέτο και πιάνο.\nΟ Άγγελος Πολίτης είναι μέλος της Φιλαρμονικής του Δήμου Αθηναίων και 1ο κλαρινέτο στην Εθνική Συμφωνική Ορχήστρα της ΕΡΤ, ενώ διδάσκει κλαρινέτο στο Ωδείο Αθηνών και στο Ωδείο Κέρκυρας. Ο Τίτος Γουβέλης, πέραν από τις διεθνείς διακρίσεις του στο πιάνο, είναι επίσης συντάκτης και επιμελητής των προγραμμάτων της Κρατικής Ορχήστρας Αθηνών. Δίνει συχνά εισαγωγικές ομιλίες πριν από τακτικές συναυλίες της Κ.Ο.Α. και του Μεγάρου Μουσικής Αθηνών. Από κοινού με την υψίφωνο Μάιρα Μηλολιδάκη έχουν την καλλιτεχνική επιμέλεια του φεστιβάλ «Μουσικοί ΣυνΤΟΝισμοί» στο πολιτιστικό κέντρο Beton7 στην Αθήνα.\n17 Μαρτίου 2017 ώρα 19.00\n«Ρεσιτάλ πιάνου Sébastien Salvaterra»\nΟ νεαρός πιανίστας Sébastien Salvaterra έχει εμφανιστεί σε προσωπικά ρεσιτάλ αλλά και σε συναυλίες μουσικής δωματίου σε πολλά μουσικά Φεστιβάλ σε χώρες όπως η Αμερική, η Πορτογαλία, η Ιταλία, η Ουγγαρία, η Ελλάδα, η Γαλλία, η Τουρκία, η Ρωσία, η Γερμανία, η Ολλανδία και το Ισραήλ. Πρόσφατα αποφοίτησε λαμβάνοντας το μεταπτυχιακό του τίτλο από το φημισμένο Mozarteum University του Salzburg της Αυστρίας με καθηγητή τον διάσημο Jacques Rouvier. Στο ρεσιτάλ του στη Σαντορίνη θα παρουσιάσει έργα των F. Schubert, L.V. Beethoven και M. Ravel.\n18 Μαρτίου 2017 ώρα 19.00\nMartina Barlotta (κιθάρα) – Sébastien Salvaterra (πιάνο)\nH Ιταλίδα κιθαρίστα Martina Barlotta εκτιμάται διεθνώς για την εκφραστικότητα και την καλλιτεχνική της παρουσία στις εμφανίσεις της. είναι κάτοχος πολλών πρώτων βραβείων σε Διεθνής Διαγωνισμούς Κιθάρας. Το Μάιο του 2015 κέρδισε μία από τις τέσσερις διεθνείς υποτροφίες “Claudio Abbado” που προσφέρονται με σκοπό να ενισχύσουν νέους με υψηλό καλλιτεχνικό επίπεδο. Στη Σαντορίνη θα παρουσιάσει, στο πρώτο μέρος, έργα από το παγκόσμιο ρεπερτόριο της κιθάρας, ενώ στο δεύτερο μέρος, θα συμπράξει με τον πιανίστα Sébastien Salvaterra παρουσιάζοντας έργα μουσικής δωματίου για κιθάρα και πιάνο.\nΗ είσοδος σε όλες τις εκδηλώσεις είναι ελεύθερη”.\nΕτικέτες: Δήμος ΘήραςΔημοτικός Αθλητικός Πολιτιστικός Περιβαλλοντικός Οργανισμός ΣαντορίνηςΠνευματικό Κέντρο Μέγαρο ΓκύζηΧειμερινές εκδηλώσεις\nΕπόμενο άρθρο ΕΤΑΙΡΕΙΑ ΕΜΠΟΡΙΑΣ ΤΡΟΦΙΜΩΝ ΑΝΑΖΗΤΕΙ ΠΡΟΣΩΠΙΚΟ\nΠροηγούμενο άρθρο ΕΚΤΕΛΕΣΗ ΕΡΓΑΣΙΩΝ Δ.Ε.Υ.Α.Θ. ΣΤΟΝ ΚΑΡΤΕΡΑΔΟ


Κατίνα Παξινού (1900-1973) - e-gynaikes.gr\nΣτην περίοδο του Β Παγκοσμίου η Παξινού εγκαταλείπει την Ελλάδα και εγκαθίσταται στην Αμερική (Μάιος 1941). Σαν ένα καπρίτσιο της μοίρας λες, ο δρόμος για να επιστρέψει από το Λονδίνο όπου περιόδευε στην Ελλάδα ανακόπηκε από τον πόλεμο, με μόνη επιλογή να είναι οι ΗΠΑ. Οι πρώτοι ρόλοι στο Μπρόντγουεϊ έρχονται σιγά-σιγά, με την Παξινού να χτίζει προοδευτικά όνομα στο ιδιαίτερα απαιτητικό θεατρικό τοπίο της Νέας Υόρκης και τον Μινωτή να την ακολουθεί εκεί, έπειτα από πολλές προσωπικές περιπέτειες.\nΣειρά έχει κατόπιν ο κινηματογράφος, τον οποίο και κατακτά με σταθερά και αποφασιστικά βήματα. Το 1944 έρχεται ο ρόλος που θα την καθιερώσει αποφασιστικά σε διεθνές επίπεδο, χαρίζοντάς της Όσκαρ Β Γυναικείου Ρόλου: είναι το φιλμ «Για Ποιον Χτυπά η Καμπάνα», με την Παξινού να υποδύεται τον ρόλο της φλογερής ισπανίδας ηρωίδας Πιλάρ!\nΗ διεθνής φήμη της δεν έχει ωστόσο ξεχαστεί από την επιστροφή της στην Ελλάδα. Ο Όρσον Γουέλς την επιλέγει για τον «Κύριο Αρκάντιν» του (1955) και κατόπιν ο Λουκίνο Βισκόντι την αναζητά για το αριστούργημά του «Ο Ρόκο και τα Αδέλφια του» (1960).\nΗ Παξινού έκανε επίσης μεταφράσεις θεατρικών έργων του Ευγένιου Ο Νιλ και έγραψε τη μουσική για την παράσταση «Οιδίπους Τύραννος» του Σοφοκλή, που ανέβασε το Εθνικό Θέατρο το 1933. Ήταν όμως και το άλλο: δέκα χρόνια μετά τη γνωριμία Μινωτή-Παξινού, αποφασίζουν να ανεβάσουν με το Eθνικό Θέατρο την «Hλέκτρα» του Σοφοκλή στην Eπίδαυρο.\nEίναι η πρώτη σύγχρονη επαγγελματική παράσταση που γίνεται εκεί, με τον ιερό για τους ηθοποιούς χώρο να γνωρίζει μια «δεύτερη ζωή»! Και η μαγική αυτή συγκυρία ξεκινά με τη φαεινή ιδέα της Παξινού και του Mινωτή...


ΝΕΕΣ ΕΓΚΡΙΣΕΙΣ & ΠΛΗΡΩΜΕΣ 27-31.5.2019 – My Vrissa\nΠΕΤΡΕΛΛΗΣ ΓΕΩΡΓΙΟΣ του ΠΕΤΡΟΥ (ΒΡΙΣΑ)\nΈξι (6) επιδοτήσεις Ζ΄ τριμήνου ενοικίου- συγκατοίκησης για:\nΚΑΡΑΓΙΑΝΝΗΣ ΠΑΝΑΓΙΩΤΗΣ του ΙΩΑΝΝΗ (ΠΑΠΑΔΟΣ)\nΧΡΥΣΑΦΗΣ ΕΛΕΥΘΕΡΙΟΣ του ΧΑΡΑΛ. &ΧΡΥΣΑΦΗ ΣΟΦΙΑ του ΕΜΜ. (ΠΛΑΓΙΑ)\nΠέντε (5) Α΄ δόσεις κατεδάφισης για:\nΓΕΩΡΓΑΚΗ ΝΙΚΗ του ΕΜΜΑΝΟΥΗΛ (ΒΡΙΣΑ)\nΜΠΑΤΖΑΚΗΣ ΘΕΟΛΟΓΟΣ του ΠΑΝΑΓΙΩΤΗ (ΒΡΙΣΑ)\nΠΑΡΑΣΚΕΥΑΣ ΕΥΣΤΑΘΙΟΣ – ΓΕΩΡΓΑΚΗ ΜΑΡΙΑ – ΚΟΜΗ ΕΛΕΝΗ (ΒΡΙΣΑ)\nΈξι (6) Β΄ δόσεις κατεδάφισης για:\nΒΑΚΟΥΛΗ ΜΕΤΑΞΙΑ του ΑΡΙΣΤΕΙΔΗ (ΒΡΙΣΑ)\nΚΡΟΥΣΤΑΛΙΟΣ ΓΕΩΡΓΙΟΣ του ΠΕΤΡΟΥ (ΒΡΙΣΑ)\nΣΩΤΗΡΧΟΣ ΕΜΜΑΝΟΥΗΛ του ΞΕΝΟΦΩΝΤΑ (ΑΚΡΑΣΙ)\nΠέντε (5) Α΄ δόσεις επισκευής «κίτρινου» για:\nΑΡΜΕΝΑΚΑ ΑΙΚΑΤΕΡΙΝΗ του ΔΗΜΗΤΡΙΟΥ (ΠΛΩΜΑΡΙ)\nΚΑΡΑΠΑΤΑΚΗ ΖΩΗ του ΠΑΝ. – ΚΑΣΤΡΙΩΤΗ ΑΝΑΣΤΑΣΙΑ του ΙΩΑΝ. (ΠΛΩΜΑΡΙ)\nΜΕΤΑΞΗ ΔΩΡΟΘΕΑ του ΒΑΣΙΛΕΙΟΥ (ΑΜΠΕΛΙΚΟ)\nΣΠΙΝΟΥ Ι.-Μ. – ΣΠΙΝΟΣ Ε. – ΒΑΣΣΑΛΟΥ Μ. – ΒΑΣΣΑΛΟΣ Σ. (ΛΙΣΒΟΡΙ)\nΣΥΝΟΛΟ= 100.631,47 €\nΤην 29.5.2019 πληρώθηκαν 23.704,64 € για πέντε (5) Α΄ δόσεις επισκευής «κίτρινων» κτισμάτων.\nΤην 30.5.2019 πληρώθηκαν 29.255,70 € για πέντε (7) Α΄ δόσεις επισκευής «κίτρινων» κτισμάτων.\nΤην 31.5.2019 πληρώθηκαν 6.151,13 € για τέσσερις (4) Α΄ δόσεις κατεδάφισης\nΤην 31.5.2019 πληρώθηκαν 41.520,00 € για πέντε (5) ΣΤ’ τρίμηνα και τριάντα επτά (37) Ζ΄ τρίμηνα επιδότησης ενοικίου/συγκατοίκησης.\nTag: εγκρίσεις, επιδοτήσεις επισκευής, επιδοτήσεις κατεδάφισης, επιδότηση ενοικίου, πληρωμές


ORIENTAL | Star Dance - Διδασκαλία Χορού\nΜε τον όρο Ανατολίτικος Χορός ή Oriental εννοείται ο χορός της κοιλιάς, με πιο γνωστά στυλ το Αιγυπτιακό και Περσικό. Έχει πάρει διάφορες ονομασίες: τον συναντάμε στις ΗΠΑ ως belly dancing, στη Γαλλία ως dance du venrte (χορός του στομαχιού), στην Ελλάδα ως τσιφτετέλι (τούρκικος ρυθμός tsifte telli), στην Τουρκία ως Rakasse, στην Αίγυπτο ως Raks Sharki κ.α. Ο χορός oriental είναι ένας γυναικείος χορός, προσαρμοσμένος στα χαρίσματα του θηλυκού κορμιού: λικνίσματα του κορμού και της λεκάνης, ροή στην κίνηση, αργές διαδοχικές κινήσεις γύρω από και κοντά στο σώμα. Κινητικά υπάρχουν πολλές καμπύλες, αρμονία και λυρικότητα. Κάθε κίνηση ξεκινά από το κέντρο του σώματος, την περιοχή της κοιλιάς. Οι ρυθμικές κινήσεις των χεριών και των ποδιών είναι μικρές και φορτίζουν με ένταση το χορό (με την ακουστική τους ποικιλία και τις εναλλαγές της). Κίνηση υποτακτική, δεκτική, προσαρμοστική (πολλές καμπύλες, λίγες γωνίες) και απαλή, έντονα συναισθηματική όπως άλλωστε υποδεικνύει η φύση μιας γυναίκας. Οι αλλαγές στα επίπεδα ύψους είναι αργές και γίνονται ανεπαίσθητα. Σε κινήσεις όρθιας θέσης τα πόδια δεν σηκώνονται πάνω από το ύψος της λεκάνης, ώστε να εστιάσει ο θεατής αλλά και ο εκτελεστής –καθ’ όλη τη διάρκεια του χορού- στην περιοχή της κοιλιάς και της λεκάνης. Ο Χορός εκτελούνταν με γυμνά τα πόδια, ώστε να υπάρχει επαφή με το έδαφος, με τη μητέρα γη. Σήμερα, εξαιτίας των συνθηκών, συχνά εκτελείται με ειδικά παπούτσια. Η μελωδία και η αρμονία της μουσικής είναι ανατολίτικη, ενώ οι ρυθμοί που τη συνοδεύουν δεν είναι πάντα οι παραδοσιακοί, αλλά και μοντέρνοι, δυτικού τύπου και όχι μόνο. Η έναρξη συνήθως γίνεται με ένα άρρυθμο ή ελεύθερο tempo και φέρει το όνομα taqsim. Τα μέτρα είναι σύνθετα όπως π.χ. 7/8, 9/8 ή 10/8. Η εκτελέστρια δύναται να συνοδεύει την κίνησή της με τραγούδι, χειρισμό κρουστών οργάνων ή αντικειμένων: καθώς χορεύει συχνά κρατά αντικείμενα (πέπλα, κεριά, κοσμήματα, φλουριά, στολίδια στα μαλλιά κ.α.) που δίνουν χάρη και ομορφιά, χειρίζεται πολεμικά όπλα (μαχαίρια, ξίφη) αλλά και ιερά ζώα (φίδια), συνοδεύει ρυθμικά με καστανιέτες, ζίλιες (περσικοί χοροί, ινδικοί χοροί με manjira), ντέφι, κρόταλα, ή άλλα κύμβαλα (Βακχικοί Χοροί, χοροί της θεάς Κυβέλης, Μινωϊκοί Χοροί) (Καβαζίδου Ε, 2007).\nO χορός της κοιλιάς δεν ανήκει σε κάποια κατηγορία παραδοσιακών χορών συγκεκριμένου έθνους. Είναι ένας χορός που ανήκει σε πολλούς πολιτισμούς και προήλθε από την ανάγκη εκπλήρωσης συγκεκριμένων συναισθηματικών καταστάσεων και κινητικών ορμών με ιδιαίτερες ηθικές αξίες. Είναι ένας χορός ερωτικός, αρχικά θρησκευτικού χαρακτήρα. Άλλοτε κυριαρχούν τα θρησκευτικά και άλλοτε τα ερωτικά στοιχεία. Ξεκινά από την αρχαία Ινδία, ταξιδεύει στη Μεσόγειο (Αίγυπτος, Κρήτη, Ελλάδα, Μ.\nΑσία, Σικελία, κ.α.) και στην Περσία. Αρχικά ήταν ιερός χορός, χορός της θεάς της γονιμότητας και συναντάται σε θρησκευτικές τελετές αρχαίων πολιτισμών. Η θεά της γονιμότητας ταυτιζόταν με την μητέρα φύση, με τον κύκλο των 4 εποχών, με την επιβίωση του ανθρώπινου γένους. Τη συναντάμε σε πολλούς πολιτισμούς με διαφορετικά ονόματα: Mylitta, Isis, Ashtoreth, Astarte, Ishtar, Αφροδίτη, Bhagvati, Parvati, Ceres κ.α.. Η θεά της γονιμότητας, ευνοούσε κάθε μορφής γονιμότητα, της γης αλλά και του ανθρώπου. Όλοι οι αρχαίοι λαοί, Αιγυπτιακός, Ελληνικός, Ινδικός πολιτισμός και κάθε άλλος παγανιστικός πολιτισμός δόξασε τη θεά της γονιμότητας περισσότερο από κάθε άλλη θεότητα. Υπήρχαν ειδικοί ναοί ως χώροι μύησης στη θρησκεία, χώροι ιεροτελεστιών. Οι τελετές συνήθως πραγματοποιούνταν βραδινές ώρες. Η ιέρεια της θεάς ήταν επιδέξια χορεύτρια του Oriental και τύγχανε ειδικής εκπαίδευσης για το ρόλο που θα επιτελούσε. Αν και οι ιέρειες της θεάς αρχικά δεν ήταν απαραίτητο να είναι άγαμες, στην πορεία, κάθε ιέρεια έπρεπε να είναι παρθένα και νεαρή σε ηλικία, η οποία δεσμευόταν εφ’ όρου ζωής να περιορίσει την γυναικεία της φύση. Ο χορός ήταν εκτός από χορός ευχαριστίας, και ιαματικός: Γυναίκες άτεκνες συμμετείχαν στις τελετές, προκειμένου –με την επίκληση στο πνεύμα τγης θεάς- να γίνουν γόνιμες. Συμμετείχαν ομαδικά σε μία διαδικασία μύησης, στο χορό της κοιλιάς! Σε αυτήν τη διαδικασία δεν συμμετείχε ο άντρας, ούτε ως εκτελεστής ούτε ως παρατηρητής. Σε αναφορές μαγικών και θρησκευτικών τελετών γίνεται νύξη του χορού της κοιλιάς ως εξής: Οι γυναίκες μαζεύονται σε κύκλο και χορεύουν. Στο κέντρο είναι η ιέρεια η οποία συντονίζει τις ρυθμικές αρμονικές κινήσεις και ορίζει την αρχή, τη μέση και το τέλος της διαδικασίας. Ο Χορός της κοιλιάς συμβολίζει τον πόνο και ταυτόχρονα τη χαρά της μέλλουσας μητέρας, αποτελεί μία μορφή μιμητικού χορού της διαδικασίας του τοκετού (Καβαζίδου Ε, 2007)..\nΜε το πέρασμα των χρόνων αυτή η ιεροτελεστία προσαρμόσθηκε στις συναισθηματικές, νοητικές και κοινωνικές απαιτήσεις έκαστου νεότερου κόσμου, ώστε σταδιακά να εμπλουτισθεί κινησιολογικά. Ο χώρος του ναού για αυτές τις τελετές απαιτούσε όλο και περισσότερη προετοιμασία και εκπαίδευση, καθώς οι ιέρειες συνοδεύονταν σταθερά από χαρέμια γυναικών. Σε νεότερες εποχές, σε πόλεις της Μέσης Ανατολής οι γυναίκες των χαρεμιών εξυπηρετούσαν στη μαζική αναπαραγωγή προκειμένου να εξασφαλισθεί η επιβίωση της φυλής (πολιτικές νόρμες και γαμικές εθιμοτυπίες). Τα χαρέμια αυτά δεν είχαν χαρακτήρα ανήθικο. Πολλοί ιστορικοί και φιλόσοφοι αναφέρουν τον ιερό χαρακτήρα και το κοινωνικό έργο που επιτελούσαν αυτές οι γυναίκες (Σωκράτης, Απολλόδωρος, Πλάτων, Ευσέβιος κ.α.), κάνουν αναφορά για ιερούς οίκους ανοχής στη Μέση Ανατολή, τη Δυτική Ασία, την Ελλάδα, την Κύπρο και την Βόρεια Αφρική). Υπολείμματα αυτού του πολιτισμού συναντάμε και σήμερα στους θρησκευτικούς κώδικες συμπεριφοράς που υποδεικνύει το Κοράνι. Από την εποχή της Ρωμαΐκής Αυτοκρατορίας και έπειτα, οι χοροί της κοιλιάς αρχίζουν να αποτελούν εμπορεύσιμο είδος, και ο χορευτής γίνεται επαγγελματίας. Είναι η εποχή του ψυχαγωγικού χορού, όπου Oriental χορεύουν και οι άντρες. Σε μερικές μάλιστα περιοχές της Περσίας όπου ο επαγγελματισμός δεν υφίσταται για τις γυναίκες οι άντρες έχουν την αποκλειστικότητα αποδίδοντας γυναικείους και ανδρικούς ρόλους συνάμα. Χοροί oriental σόλο, σε\nζευγάρια και σε ομαδικές εκτελέσεις συναντούμε μ.Χ. στην Ινδία, την Αίγυπτο, την Περσία και την νεότερη Τουρκία. Ο χορός γίνεται κυρίως ψυχαγωγικός, χάνει την αρχική του ταυτότητα, ταυτίζεται με τις χαμηλές κοινωνικές τάξεις, τους οίκους ανοχής και την ανθρώπινη λαγνεία. Η πιο γνωστή φυλή –πολλαπλασιαστής του Oriental ήταν οι τσιγγάνοι, οι οποίοι ταξιδεύουν και εγκαθίστανται σε διάφορα μέρη της Ευρώπης και της Ασίας με κυριαρχικές αποικίες στην Οθωμανική Αυτοκρατορία και την Ισπανία (Καβαζίδου Ε, 2007)..\nO χορός Οριεντάλ αν και στην Ελλάδα έχει να κάνει και με την παράδοση, και έχει τη δική του ανεξάρτητη πορεία και ιστορία, έγινε γνωστός σε χώρες του Δυτικού Πολιτισμού πολύ αργά, από τα τέλη του 19ου αιώνα και έπειτα. Συγκεκριμένα, αποκτά υπόσταση και ταυτότητα στις ΗΠΑ την δεκαετία του 1890 (εμφανίστηκε ως είδος χορού πολύ νωρίτερα, με πρωταγωνιστές τις πολιτείες της Φιλαδέλφια και του Σικάγο). Χορευτές της Ανατολής (Σύριοι, Αιγύπτιοι, Πέρσες κ.α.) ερχόμενοι στις Πολιτείες της Αμερικής, απασχολούνταν σε νυχτερινά κέντρα διασκέδασης και αργότερα και σε εστιατόρια. Αν και αρχικά δεν ήταν αποδεκτοί από την ελίτ των ντόπιων, σταδιακά απέκτησαν οπαδούς απ’ όλες τις κοινωνικές τάξεις. Από το 1917 και έπειτα δίνει το παρόν του ως χορός και σε κινηματογραφικές παραγωγές. Τις δεκαετίες 1960-70 ήταν πλέον της μόδας να συνοδεύονται μπάντες ανατολίτικης μουσικής από σολίστες ή χορευτικά σύνολα σε τουρ συναυλιών και τοπικές μουσικές εμφανίσεις. Οι περιοδείες ενίσχυσαν τη διάδοση του χορού σε Αυστραλία, Καναδά, Ηνωμένο Βασίλειο, Γερμανία, Γαλλία και κατ’ επέκταση σε όλη την Ευρώπη. Η ιδιαίτερη άνθηση που είχε αυτός ο χορός στην Αμερική συνέβαλε στην αναγέννηση ενός νέου στυλ χορού οριεντάλ, το “Tribal Fusion”. Διασταύρωση στοιχείων “Tribal Fusion” με Goth subculture δημιούργησε το “Gothic Belly Dance”. Φυσικά, πλέον υπάρχουν πολλές επιμέρους μορφές και στυλ του οριεντάλ, και προσδίδονται σε αυτόν τα αντίστοιχα προσωνύμια, προκειμένου να διαχωριστούν από τα παραδοσιακά στυλ Οριεντάλ χορού(Ελληνική Ιστορία, 2009; Καβαζίδου Ε, 2008; Wikipedia, 2009). .\nΟι χοροί της κοιλιάς μπορούν να διακριθούν ανάλογα\n* Με τον τρόπο που το σώμα ακολουθεί τη μουσική συνοδεία, α) με μελωδικά μοτίβα ή β) ρυθμικά μοτίβα ή γ) συνδυασμός και των 2.\n* Με το ύφος και στυλ, σε α) παραδοσιακούς & ethnic ή β) tribal (που είναι πιο ελεύθεροι στη φόρμα, την ενδυμασία, τον βηματισμό τους, κα.\n* Με το περιεχόμενο, σε αμιγώς χορούς της κοιλιάς και σε χορούς της κοιλιάς με παραλλαγές (χρήση αντικειμένων, δανεισμός στοιχείων από άλλους χορούς της ανατολής κ.α.)


Πριν την έναρξη της Επανάστασης πολλοί κληρικοί και λαϊκοί είχαν μυηθεί στην Φιλική Εταιρεία, αυτό βοήθησε στην εξάπλωση της επανάστασης σε όλη την Κρήτη.\nΣημαντικότεροι Κήρυκες της Φιλικής Εταιρείας είναι ο λόγιος Εμμανουήλ Βερνάρδος, και ο Βαρνάβας Πάγκαλος.\nΓνωστοί Φιλικοί ήσαν ο Έμπορος Λαδάς, ο μητροπολίτης Γεράσιμος Πάρδαλης, ο επίσκοπος Πέτρας Αρτέμιος, ο Κληρικός-αγωνιστής-ιστορικός Καλλίνικος Κριτωβουλίδης, οι Σφακιανοί πλοιοκτήτες Παναγιώτης Ψαρουδάκης, Ανδρέας Φασουλής και οι Δαιμονάκηδες (φυγάδες του 1770 στην Μολδοβλαχία), ο καπετάνιος Αναγνώστης Μανουσογιαννάκης, ο κρυπτοχριστιανός Χουσεϊν Κουρμούλης, ο επίσκοπος Κισσάμου Μελχισεδέκ Δεσποτάκης, ο ηγούμενος Μονής Πρέβελης Μελχισεδέκ Τσουδερός κ.α.\nΟ Υψηλάντης κατά την έναρξη της επανάστασης στην Μολδοβλαχία είχε μαζί του 150 Κρήτες οι περισσότεροι από αυτούς δεν θα γυρίσουν ποτέ στο νησί. Εκεί άφησαν την ζωή τους τα δύο από τα τρία αδέλφια Βούρβαχη που συμμετείχαν στις μάχες ο Τζοάνος και ο Βαρδής.\nΗ μονή Πρέβελη τελούσε υπό την προστασία των Σφακιανών και ιδιαίτερα των Καλλικρατιανών, σε ανταπόδοση η μονή έστελνε στον Καλλικράτη λάδι ελιές σαπούνι κλπ. επιπλέον βοηθούσε τους χαίνιδες.\nΟ ηγούμενος της μονής Μελχισεδέκ Τσουδερός από μητέρα Σφακιανός(η μητέρα του ήταν κόρη του Γεωργακομάρκου ή Δαίμονος) πρότεινε στους Σφακιανούς να διαπραγματευτούν την ουδετερότητα των φοβερών Αμπαδιωτών Τουρκοκρητών, Μουσουλμάνων της περιοχής Αμαρίου, οι ρίζες τους ήταν άσχετες των Οθωμανών.\nΟι Σφακιανοί έστειλαν ως διαπραγματευτές τους Αναγνώστη Μανουσέλη και από το Ασφένδου Σήφη Δασκαλάκη χωρίς όμως να πετύχουν τίποτα.\nΟι Αμπαδιώτες ενημέρωσαν τον πασά ο οποίος απαίτησε την παράδοση των όπλων από τους Σφακιανούς.\nΜια ομάδα από 200 Αμπαδιώτες έφθασε μέχρι το Φραγκοκάστελλο και φοβέριζε τους Σφακιανούς.\nΔέκα Σφακιανοί προσήλθαν φανερά για συνομιλίες εκεί οι Αμπαδιώτες τους απαίτησαν τα όπλα αλλά δεν είχαν καταλάβει ότι ήταν κυκλωμένοι από άλλους χριστιανούς. Χωρίς να γίνει μάχη οπισθοχώρησαν οι Αμπαδιώτες στην αναδίπλωση τους κατέστρεψαν το μοναστήρι του Πρέβελη, ενώ μια ομάδα τους είχε ανέβει στο μητάτο της μονής στα Τσιλίβδικα και είχε σκοτώσει τρεις μοναχούς – βοσκούς και τον Τσουπάκη Μιχάλη άνδρα γενναίο και τίμιο, ο ηγούμενος της Μονής ήρωας Μελχισεδέκ (Τσουδερός) μόλις κατάφερε να δραπετεύσει και να μεταβεί στον Καλλικράτη.\nΟι Καλλικρατιανοί συνεπλάκησαν μαζί τους με αποτέλεσμα να υπάρξουν δύο νεκροί Αμπαδιώτες και ένας τραυματισμένος, ενώ από τους Έλληνες υπήρξε ένας νεκρός και τρεις τραυματίες.\nΑκολούθως ο Πασάς έστειλε τρεις υψηλόβαθμους αξιωματικούς με εντολή να μην φύγουν από τα Σφακιά αν δεν τους παραδοθούν τα όπλα, ταυτόχρονα ανάγκασε το μητροπολίτη Γεράσιμο να γράψει στους Σφακιανούς παραινέσεις να παραδώσουν τα όπλα.\nΗ απάντηση των Σφακιανών ήταν:\n<< Σεβασμιώτατε την ευχήν σας θέλομεν και τας ευλογίας σου αποδεχόμεθα,\nαλλά τους αφορισμούς και τας κατάρας σου στέλνομεν οπίσω\nδια να τας μεταχειρισθής εις όσους πρέπει……>>.\nΟι Σφακιανοί έχοντας κατά νου την τραυματική εμπειρία του 1770 κινήθηκαν προσεκτικά, ήθελαν να ξεσηκωθεί όλο το νησί ταυτόχρονα για να έχει επιτυχία η επανάσταση.\nΟι δημογέροντες και οι καπετάνιοι των Σφακιών κάνουν μια σύναξη την Μεγάλη Πέμπτη 7 Απριλίου 1821 στα Γλυκά Νερά Σφακίων να συζητήσουν για τον σηκωμό. Η απόφαση της μυστικής σύναξης, ήταν ναι στο νέο σηκωμό αλλά για να υπάρξουν ελπίδες λευτεριάς, θα πρέπει να συμμετέχει όλο το νησί.\nΜε προφυλάξεις ειδοποιούν όλες τις κεφαλές του νησιού, που έχουν ελληνική συνείδηση, να παρευρεθούν στις 15 Απριλίου στο Λουτρό Σφακίων, εκεί πια οριστικοποιήθηκε να κηρυχτεί η επανάσταση, με συμμετοχή όλου του νησιού.\nΣύμφωνα με τα έθιμα των Σφακιών την απόφαση των καπετάνιων πρέπει να την επικυρώση ο λαός, έτσι οι καπετάνιοι συγκαλούν λαική συνέλευση για τις 29 Μαΐου, στη Παναγιά τη Θυμιανή, όπου ο λαός των Σφακιών επικυρώνει την έναρξη του νέου ξεσηκωμού, και εκλέγονται οι αρχηγοί.\nΗ πρώτη νικηφόρα μάχη δόθηκε στο Λούλο Κεραμειών στις 14 Ιουνίου. Στις 15 Ιουνίου στο ηρωϊκό χωριό Λάκκοι κατατροπώνεται ο στρατός πέντε χιλιάδων Τούρκων, ταυτόχρονα στο Αμάρι Ρεθύμνου νικήθηκαν οι φοβεροί Αμπαδιώτες Τουρκοκρήτες.\nΣτις 19 Αυγούστου οι Τούρκοι στην προσπάθειά τους να πατήσουν το Θέρισο αποτυγχάνουν και χάνουν διακόσιους άνδρες, οι Κρήτες ανάμεσα στους νεκρούς τους θρηνούν το Στέφανο Χάλη ένα από τα τρία ηρωικά αδέλφια. Οι Σφακιανοί λόγω της εμπειρίας τους στα όπλα προσφέρουν καπετάνιους και σε άλλες επαρχίες όπως το Γεώργιο Δεληγιαννάκη στην επαρχία Αμαρίου στο Ρέθυμνο, τους Αναγνώστη και Πέτρο Μανουσέλη, τον Πωλογιώργη, τον Θεώδορο Χούρδο στο Μυλοπόταμο, τον Βουζομάρκο και τον Κουσκουμπέ στις ανατολικές επαρχίες, τον Παναγιωτάκη στη Ρίζα Κυδωνίας, τον Γεώργιο Τσελεπή - Βλάχο στην Κίσσαμο και το Σέλινο κ.α.\nΟ πεντακοσίαρχος Ρούσος Βουρδουμπάς πρώτος μεταξύ ίσων σε πολλές μάχες θα έχει την γενική αρχηγία. Άλλοι καπετάνιοι ήσαν ο Β. Κουρμούλης στη Μεσσαρά, ο Μελιδόνης στο Μυλοπόταμο ο Σήφακας στον Αποκόρωνα οι Ι . και Β. Χάληδες στην Κυδωνία, ο Γεώργιος Τσουδερός στον Άγιο Βασίλειο.\nΤα θύματα των βιαιοπραγιών των Τούρκων είναι ο άμαχος πληθυσμός, σφαγιάσθηκαν 400 χριστιανοί στα Χανιά, 800 στο Ηράκλειο, 2.500 στον Αποκόρωνα. Δυστυχώς η διχόνοια μεταξύ των καπετάνιων για την αρχηγία τους αναγκάζει να ζητήσουν αρχηγό από την Ελληνική κυβέρνηση, δηλαδή από τον Δ. Υψηλάντη, ο οποίος και αποστέλλει τον Μιχαήλ Κομνηνό Αφεντούλη.\nΚατά τον ένα χρόνο αρχηγίας του ο Αφεντούλης δεν πέτυχε σημαντικές νίκες αλλά όμως η επανάσταση εδραιώθηκε σε όλο το νησί. Στις 28 Μαΐου 1822 αποβιβάζεται ο Αιγύπτιος Χασάν Πασάς στην Σούδα, την βοήθεια του οποίου ζήτησε ο σουλτάνος. Λίγες μέρες αργότερα οι Τούρκοι αναθάρεψαν και καταστρέφουν το χωριό των ηρώων τα Ανώγεια, σε αντίποινα οι Ανωγειανοί καπετάνιοι με τη συνδρομή και του καπετάνιου Δεληγιαννάκη παρασύρουν στον Κρουσώνα 350 Τουρκαλβανούς και τους σφαγιάζουν. Άξιο λόγου είναι ότι οι Ανωγειανοί που δεν είχαν όπλα και ήσαν πολλοί αυτοί κρατούσαν ραβδιά με τα οποία πολέμαγαν.\nΒλέποντας ο Αιγύπτιος Χασάν ότι δεν μπορεί να καταστείλει την επανάσταση μεταχειρίζεται ηπιότερους τρόπους, προτρέπει με έγγραφο μέσω του επισκόπου που αποφυλάκισε, τους επαναστάτες να καταθέσουν τα όπλα και η απάντηση του Καπετάνιου Χάλη ήταν:\n«Ηπορήσαμεν, όταν είδομεν να μας προτρέπητε να υποταχθώμεν και δευτέραν φοράν ….. Ημείς εκάμαμεν σταθεράν απόφασιν, η με αυτά να αποθάνωμεν όλοι ομού ή να απαλλαχθώμεν τοιαύτης φρικτής τυραννίας. Όθεν και παρακαλούμεν του λοιπού να μη μας γράψητε περί τούτον ούτε την ευχήν σας ζητούμεν, ούτε την κατάραν σας φοβούμεθα».\nΤον Αύγουστο του 1822 ο Χασάν πατά τους Λάκκους και το Θέρισο με τίμημα 600 νεκρούς στρατιώτες του που τον θορυβεί ιδιαίτερα, 30 και 31 Αυγούστου δέχεται επίθεση από τους Ανωγειανούς και Μυλοποταμίτες στο Μυλοπόταμο παθαίνοντας μεγάλη φθορά.\nΝοέμβριο του 1822 ο Χασάν εισβάλλει στο δεύτερο φυσικό οχυρό της Κρήτης το οροπέδιο Λασιθίου, καίοντας και ερημώνοντας τα χωριά του. Δυστυχώς το Φεβρουάριο του 1823 έγινε ένα από τα φοβερότερα εγκλήματα του αγώνα, σ’ ένα σπήλαιο στη Μίλατο Λασιθίου, είχαν κρυφθεί 2000 άμαχοι με λίγους οπλοφόρους για 15 ημέρες οι Αιγύπτιοι δεν μπορούσαν να το πατήσουν.\nΟ Σφακιανός Ρούσος Βουρδουμπάς, προσπάθησε να τους σώσει κτυπώντας τους Τουρκοαιγυπτίους στα νότα τους, όμως η δύναμη των εχθρών είναι μεγάλη, και δεν καταφέρνει να σπάσει τον κλοιό, έτσι λόγω της δίψας αναγκάσθηκαν να παραδοθούν. Οι Τούρκοι τους περισσότερους τους έριξαν στον γκρεμό και τους υπόλοιπους τους πούλησαν για δούλους.\nΣτις 21 Μαΐου 1823 ο Εμ. Τομπάζης αναλαμβάνει την διοίκηση της Κρήτης, καταλαμβάνοντας αμέσως τα φρούρια της Κισσάμου και της Κανδάνου αφού συνθηκολόγησαν οι έγκλειστοι Τούρκοι. Ταυτόχρονα οι Τουρκοαιγύπτιοι ανασυντάσσονται, φέρνουν νέο αρχιστράτηγο το Χουσεϊν γαμπρό του Μεχμέτ Αλί της Αιγύπτου με τρεις χιλιάδες άνδρες και άφθονα πολεμοφόδια. Οι μάχες συνεχίζονται, τον Ιανουάριο του 1824 μετά από τρεις μήνες πολιορκία το σπήλαιο του Μελιδονιού Μυλοποτάμου όπου είχαν καταφύγει 30 επαναστάτες και 370 γυναικόπαιδα, πυρπολείται με τρύπα στην οροφή, πνίγοντάς τους όλους στους καπνούς.\nΟι άμαχοι αναγκάζονται να φύγουν από την Κρήτη, ο Ελληνικός στόλος παραλαμβάνει μόνο από το λιμανάκι του Λουτρού Σφακίων δέκα χιλιάδες ψυχές και τις φυγαδεύει για να γλιτώσουν. Απέλπιδες προσπάθειες για ενίσχυση του αγώνα από την υπόλοιπη Ελλάδα πέφτουν στο κενό λόγω του εμφυλίου που μαινόταν.\nΣτις δώδεκα Απριλίου 1824 ο Τομπάζης αφήνει την Κρήτη, οι αγωνιστές τον ακολουθούν και φεύγουν για την Πελοπόννησο. Η επανάσταση βάλτωσε και μετατράπηκε σε κλεφτοπόλεμο από τους «Καλησπέρηδες», αντάρτες που χτυπούσαν ξαφνικά και εξαφανίζονταν. Το Μάιο του 1824 η Κρήτη ελέγχεται από τους Τουρκοαιγυπτίους.\nΣτα μέσα του 1825, τετρακόσιοι από τους Κρήτες που αγωνίζονται στην Πελοπόννησο επιστρέφουν και καταλαμβάνουν τα Φρούρια της Γραμβούσας\nκαι του Κισσάμου δημιουργώντας πάλι ελεύθερους πυρήνες στην Κρήτη.\nΤο 1827 σώμα χιλίων προσφύγων Κρητών αγωνιστών μεταφέρθηκε από τον Μιαούλη στο νησί και η επανάσταση γενικεύεται πάλι με επιτυχίες. Την ίδια χρονιά σκοτώνεται στο Καματερό Αττικής ο Συνταγματάρχης του Γαλλικού στρατού Διονύσιος Βούρβαχης, από τη γενιά των εκπατρισθέντων Κρητών του 1770.\nΤο 1828 ο γενναίος Ηπειρώτης Χατζημιχάλης Νταλιάνης με σώμα 600 πεζών και 100 ιππέων φθάνει στην Κρήτη για να ενισχύσει τον αγώνα. Ο Χατζημιχάλης Νταλιάνης δεν άκουσε τους έμπειρους Σφακιανούς να αγωνισθεί στα ορεινά αλλά κλείσθηκε 18 Μαΐου 1828 στο φρούριο του Φραγγοκάστελου όπου έγινε μια από τις φονικότερες μάχες του αγώνα. Οι Τούρκοι τον πολιόρκησαν, ο ίδιος σκοτώθηκε μαζί με τετρακόσιους αγωνιστές, οι εχθροί είχαν διπλάσιες απώλειες, οι λίγοι αγωνιστές που έμειναν αναγκάσθηκαν να συνθηκολογήσουν.\nΟι Σφακιανοί που παρακολουθούσαν το Μουσταφά κατά την επιστροφή του μέσω των Σφακίων προς τα Χανιά, τον χτύπησαν και έχασε πάνω από χίλιους άνδρες. Η καταστροφή του θα ήταν ολοκληρωτική αν δεν τρέπονταν σε φυγή αφήνοντας όπλα και εφόδια, οι πεινασμένοι αγωνιστές βλέποντας τα στράφηκαν στην λαφυραγωγία. Αρχές του 1829 όλη η Κρήτη εκτός των τριών μεγάλων Φρουρίων Χανίων, Ρεθύμνου και Ηρακλείου, είναι ελεύθερη. Τι τραγική μοίρα όμως μετά από δέκα χρόνια αγώνα και αμέτρητες θυσίες το Πρωτόκολλο της 22 Ιανουαρίου 1830 άφησε την Κρήτη εκτός των ορίων του Ελληνικού Κράτους.\nΤο Κρητικό συμβούλιο εκδίδει προκήρυξη: «Προς τους Έλληνας» . «Η Κρήτη ήτο και είναι μέρος αδιάσπαστο της Ελλάδος αυτή ως συναγωνισθείσα και συναγωνιζομένη με τα λοιπά επαναστατημένα μέρη από την αρχήν, ώστε δεν μπορεί να εννοήσει πως εις διαφόρους πράξεις πληρεξουσίων των σεβαστών τούτων μοναρχών η Κρήτη παρεσιωπήθη διόλου,……. Ημείς δεν ευρίσκομεν αλλού την σωτηρίαν μας παρά εις τα όπλα μας και εις αυτόν τον έντιμον θάνατον…….»\nΤον Ιούνιο του 1830 τα πλοία των Χριστιανικών Μ. Δυνάμεων επέβαλαν την ειρήνη στο νησί υπέρ των Τουρκοαιγυπτίων.


Μένει στη Ρόδο ο πρώτος σκόρερ του Διαγόρα Κώστας Μητσού 29.06.2020 15:36 / Πάνος Γαλάνης\nΤο παρασκήνιο στη μεταγραφή Πέττα 29.06.2020 15:18 / Βasketblog\nΜε Δελαπάσχο στον πάγκο του ο Α.Ο. Μυκόνου (pic) 27.06.2020 22:08 / Πάνος Γαλάνης\nΟ Α.Ο. Μυκόνου ανακοίνωσε την ανανέωση της συνεργασίας της με τον προπονητή της ανδρικής ομάδας για τη νέα σεζόν στο «ταξίδι» της στη Γ' Εθνική τον Θανάση Δελαπάσχο.\nΣτην Κυπαρισσία και τη νέα χρονιά ο Γιαννόπουλος (pic) 27.06.2020 21:34 / Πάνος Γαλάνης\nΗ ομάδα του Δίωνα Κυπαρισσίας ανακοίνωσε την ανανέωση της συνεργασίας της με τον νεαρό γκαρντ Γιαννόπουλο Ηλία.\nΣτον Αλμυρό και τη νέα σεζόν ο Γιωτόπουλος (pic) 27.06.2020 19:43 / Πάνος Γαλάνης\nΟ Βασίλης Γιωτόπουλος θα βρίσκεται και την επόμενη χρονιά στον Γυμναστικό Σύλλογο Αλμυρού.\nΤσέκενης: «Η καθιέρωση θέλει διάρκεια και σκληρή δουλειά» (pic) 27.06.2020 19:18 / Πάνος Γαλάνης\nΔιπλό «μπαμ» από το Πικέρμι με Δαχρετζή και Κούσουλα (pics) 27.06.2020 17:38 / Πάνος Γαλάνης\nΗ Α.Ε. Πικερμίου ανακοίνωσε τη διπλή της μεταγραφική κίνηση με την απόκτηση των αθλητών Αντώνη Δαχρετζή και Μουράτη Κούσουλα.\nΣτον Τελεθριακό για το «όνειρο» της Γ' Εθνικής ο Μαυροζούμης (pic) 27.06.2020 11:43 / Πάνος Γαλάνης\nΟ Τελεθριακός προχώρησε στην πρώτη και πολύ σημαντική μεταγραφική κίνηση για την επόμενη σεζόν στη Γ' Εθνική, αποκτώντας τον Κωνσταντίνο Μαυροζούμη από τον Σύλλα Αιδηψού.\n«Κάτοικοι» Καλαμάτας οι Φραγγέας και Ζύμπας (pic) 26.06.2020 16:17 / Πάνος Γαλάνης\nΗ Καλαμάτα B.C. ανακοίνωσε την ανανέωση της συνεργασίας της με τους Νίκο Φραγγέα και Μάριο Ζύμπα για την επόμενη αγωνιστική χρονιά.\nΑνακοίνωσε Στογίλκοβιτς ο ΦΟΒ (pic) 26.06.2020 11:10 / Πάνος Γαλάνης\nΣε μία σπουδαία μεταγραφική κίνηση προέβη ο Φιλοπρόοδος Όμιλος Βροντάδου, καθώς απέκτησε τον ταλαντούχο play-maker Αλεξάνταρ Στογίλκοβιτς.\nΗ Νίκη Αμαρουσίου θα συνεργαστεί με τον Νίκο Γεωργιάδη (pic) 26.06.2020 10:43 / Πάνος Γαλάνης\nΑπέκτησε τον Μπινιάρη η Ερμιόνη (pic) 25.06.2020 23:46 / Πάνος Γαλάνης\nΗ ομάδα της Ερμιόνης ανακοίνωσε την απόκτηση του Γιάννη Μπινιάρη από την Κορωνίδα Λυγουριού.\nΚάτοικος Καρδίτσας για ακόμη μία χρονιά ο Τσέλιος (pic) 25.06.2020 20:50 / Πάνος Γαλάνης\nΣτην Αναγέννηση Καρδίτσας θα παραμείνει και για την επόμενη αγωνιστική σεζόν ο Κωνσταντίνος Τσέλιος.\nΕπένδυση με Πετρίδη ο Μίλωνας! (pic) 25.06.2020 18:56 / Πάνος Γαλάνης\nΟ Μίλωνας επιμένει με νεανικό μοτίβο μεταγραφών και προχώρησε στην απόκτηση του Ηλία Πετρίδη.


Μεγάλη φωτιά Archives - Pentapostagma.gr : Pentapostagma.gr\nΠυρκαγιά σε beach bar στην Χανιώτη Χαλκιδικής, ξέσπασε χθες το βράδυ (10-04-2019). Όλα συνέβησαν λίγο πριν τις 23.00. Στο σημείο έσπευσαν 8 πυροσβέστες με 4 οχήματα. Από τη φωτιά το beach bar κάηκε ολοσχερώς. Τα αίτια της πυρκαγιάς παραμένουν...9:46 πμ\nH μεγάλη φωτιά που «αφάνισε» τη Θεσσαλονίκη (βίντεο)\nΠώς μπορεί μία φλόγα να γίνει ξαφνικά τόσο άκαρδη, να τρέχει ορμητικά και να καταπίνει τα πάντα στο πέρασμά της; Να καταστρέφει όλα όσα έφτιαξες με κόπο, να χάνεις ζωή, να χάνεις φίλους, συγγενείς, περιουσία. Αιφνιδιασμός, πανικός, απόγνωση. Ανήμπορος μπροστά...9:15 πμ\nΑνεξέλεγκτη η μεγάλη φωτιά στην περιοχή του Αρμενιστή στη Σιθωνία Χαλκιδικής -Έχουν κληθεί ενισχύσεις\nΣε εξέλιξη βρίσκεται πυρκαγιά σε δασική περιοχή του Αρμενιστή στη Σιθωνία Χαλκιδικής. Η φωτιά, η οποία εκδηλώθηκε τα χαράματα, έχει μεγάλο μέτωπο σύμφωνα με την Πυροσβεστική Υπηρεσία, λόγω των ισχυρών ανέμων. Στο σημείο επιχειρούν αυτή την ώρα 25 πυροσβέστες με...8:35 πμ\nΠυροσβεστικά οχήματα σπεύδουν για την κατάσβεση πυρκαγιάς σε δημοτικό σχολείο στην περιοχή Ντάγκεναμ του Λονδίνου. Φωτιά έχει ξεσπάσει εδώ και λίγη ώρα σε σχολείο στην οδό Hewitt Road στο Λονδίνο. Συνολικά περίπου 80 πυροσβέστες και 12 οχήματα. @LondonFire rodding...8:36 πμ


Volkswagen T-Cross 1.0 TSI [test drive] - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/ΔΟΚΙΜΕΣ/Volkswagen T-Cross 1.0 TSI [test drive]\nNίκος Ι. Mαρινόπουλος7 Απριλίου 2019\nΤο T-Cross μπορεί να είναι το μικρότερο SUV της μάρκας αλλά ίσως να είναι αυτό με την μεγαλύτερη ουσία για την ελληνική αγορά…\nΘα έλεγα πως το αιδήμων T-Cross καταφέρνει να βρει κατευθείαν τον στόχο. Δίχως να επιφυλάσσει εκπλήξεις ή να διαθέτει κάτι το τολμηρό αποτελεί μια τίμια πρόταση που ταιριάζει στο προφίλ του Έλληνα (και όχι μόνο) οδηγού. Είναι ένα καλοστημένο SUV με κόμπακτ διαστάσεις, πολύ καλούς χώρους για το μέγεθος του, και επίσης πολύ καλή τιμή πώλησης βάσει του πλήρους εξοπλισμού. Αλλά ας πάρουμε τα πράγματα από την αρχή για το μικρότερο SUV που τοποθετείται κάτω από το T-Roc και από το οποίο υπολείπεται 12 εκατοστά σε μήκος (ή αν προτιμάτε είναι κατά 5,5 μακρύτερο από το Polo).\nΣχεδιαστικά το T-Cross δεν είναι από τα αυτοκίνητα που «γυρίζουν» κεφάλια. Παρά ταύτα ξεχωρίζει από την αρμονική σχεδίασή του (πασπαλισμένο με ολίγη… Touareg άχνη), μπροστά με την γνώριμη μάσκα της Volkswagen, τα LED ημέρας ενσωματωμένα στους προβολείς και τους ομίχλης χαμηλότερα στον προφυλακτήρα. Στο πίσω μέρος εκτείνεται μια έντονη αντανακλαστική λωρίδα, που με το μαύρο περίγραμμά της αποτελεί ένα σημαντικό στοιχείο αναγνώρισης του T-Cross.\nΤο μικρό SUV προσφέρει κάτι παραπάνω από ικανοποιητικούς χώρους με τους πίσω επιβάτες να έχουν καλή απόσταση για τα γόνατα και τα κεφάλια τους. Το πορτμπαγκάζ κυμαίνεται από 347 έως 417 λίτρα (με ρεζέρβα ασφαλείας), ανάλογα με τη διαμόρφωση της στάνταρ πίσω συρόμενης σειράς καθισμάτων (διαιρούμενα 60/40) σε διαδρομή 14 εκατοστών. Όταν πέσουν τα καθίσματα δημιουργούνται 1.243 λίτρα διαθέσιμου χώρου μετατρέποντας το T-Cross σε ένα μικρό βαν. Αν διπλωθούν οι πλάτες του πίσω καθίσματος και το T-Cross φορτωθεί μέχρι την οροφή τότε η χωρητικότητα αυξάνεται στα 1.243 λίτρα, τιμή κορυφαία για αυτήν την κατηγορία των SUV.\nΤο ταμπλό δεν διαφέρει και πολύ από το μοτίβο των Polo και T-Roc με την κεντρική κονσόλα να φιλοξενεί μία touch-screen 8 ιντσών και τον πίνακα οργάνων να είναι προαιρετικά ψηφιακός (συνδυάζεται με ένα πακέτο στα περίπου 500 ευρώ). Ποιοτικά έχει υιοθετηθεί η λογική του T-Cross με τα σκληρά πλαστικά, ενώ δεν υπάρχουν χειρολαβές στην οροφή. Η ρύθμιση της θέσης οδήγησης είναι σωστά με «ροδέλα», ενώ εκείνης του συνοδηγού κλιμακωτή ώστε να πέφτει εύκολα η πλάτη για φόρτωση αντικειμένων μεγάλου μήκους. Θήκες για μικροαντικείμενα υπάρχουν πολλές με πρακτικές ποτηροθήκες, ενώ ο πλούσιος εξοπλισμός περιλαμβάνει στάνταρ ασύρματη θέση φόρτισης για smartphone και 4 θύρες USB.\nΤο νέο T-Cross προσφέρεται με τρεις κινητήρες (1.0 TSI με 95 ή 115 ίππους, 1.6 TDI με 115 άλογα). Η πρώτη μας επαφή έγινε με την βασική έκδοση στην κεντρική Εύβοια. Συγκεκριμένα, ο βασικός κινητήρας βενζίνης 1.0 TSI αποδίδει 95 PS στις 5.500 σ.α.λ. με μέγιστη ροπή 175 Nm από τις 2.000 έως τις 3.500 σ.α.λ. Ακόμη και με τρεις ενήλικες στην καμπίνα, δεν στερείται επιδόσεων (ο κατασκευαστής δίνει 0-100 σε 11,5 δλ., τελική στα 180 χλμ./ώρα) και για όσους οδηγούν σε πιο ήρεμους ρυθμούς συστήνω δίχως δεύτερη σκέψη το οικονομικότερο T-Cross που καταναλώνει περίπου 6,5-7,5 λίτρα/100 χλμ./ώρα.\nΠολύ θετική εντύπωση αφήνει τόσο η πληροφόρηση του τιμονιού όσο και ο ακριβής στα κουμπώματά του 5άρης επιλογέας ταχυτήτων. Η ανάρτηση είναι ρυθμισμένη υποδειγματικά για την ελληνική άσφαλτο διασφαλίζοντας πολύ καλά επίπεδα άνεσης και δίχως να είναι μαλακή, με το αμάξωμα να παίρνει λογικές κλίσεις στις στροφές. Το οποίο αμάξωμα απέχει 18 εκατοστά από το έδαφος και από την θέση του οδηγού απολαμβάνεις αρκετή SUV δόση.\nΜάλιστα σε σχέση με τους οδηγός/ συνοδηγό οι πίσω επιβάτες είναι ακόμα πιο ψηλά (σε σχέση με το Polo, 10 εκ. ψηλότερα). Με ορισμένες παραχωρήσεις πέντε άτομα θα ταξιδέψουν με ιδιαίτερη άνεση και με λογικούς αεροδυναμικούς θορύβους στις υψηλές ταχύτητες. Ακόμη και εκεί το T-Cross εντυπωσιάζει με την σταθερότητα του υπενθυμίζοντας σε ακόμη ένα μοντέλο το εξαιρετικό set-up με θεμέλιο λίθο την πλατφόρμα MQB-A0 (που χρησιμοποιείται στα συγγενή Seat Arona, Skoda Kamiq).\nΜε λίγα λόγια τo T-Cross μου άρεσε διότι συνδυάζει την αύρα ενός SUV με την πρακτικότητα ενός MPV. Έχει πολύ ισορροπημένα οδηγικά χαρακτηριστικά που συνάδουν με το ελληνικό ανάγλυφο. Η τιμή πώλησης είναι πολύ καλή ακόμη και στην βασική έκδοση με υπερπλήρη εξοπλισμό άνεσης και ασφάλειας.\nΣτο βασικό εξοπλισμό του περιλαμβάνονται το σύστημα παρακολούθησης περιβάλλοντος χώρου (Front Assist) με λειτουργία αναγνώρισης πεζών (Pedestrian Monitoring) και ποδηλάτων με αυτόνομη πέδηση (City Emergency Brake), η προειδοποίηση ακούσιας αλλαγής λωρίδας κυκλοφορίας (Lane Assist), η κλήση έκτακτης ανάγκης, η υποβοήθηση εκκίνησης σε δρόμους με κλίση (Hill Start Assist).\nTo Τ-Cross μπορεί να μην σου βγάζει την διάθεση που έχει το πιο σπορ T-Roc, αλλά αυτός ήταν και ο σκοπός των ανθρώπων της VW. Προσωπικά δεν με ενοχλεί η απουσία μαλακών πλαστικών ακόμη και στην πλούσια έκδοση. Από την άλλη, για όσους θεωρούν πως τα 95 άλογα λίγα υπάρχει και ο ισχυρότερος TSI με τα 115, ενώ για όσους θέλουν τη μικρότερη δυνατή κατανάλωση μπορούν να κάνουν υπομονή περίπου δύο μήνες για την άφιξη της diesel έκδοσης.\nΕΞΟΠΛΙΣΜΟΣ VW-CROSS Λήψη\nΤΕΧΝΙΚΑ ΧΑΡΑΚΤΗΡΙΣΤΙΚΑ T-CROSSΛήψη\nVolkswagen T-Cross 1.0 TSI 95 PS – Τεχνικά χαρακτηριστικά\nΙσχύς 70 kW (95 PS) / 5.000-5.500 rpm\nΡοπή 175 Nm (17,8 kgm) / 2.000-3.500 rpm\nΤυποποιημένη αστική/μικτή/υπεραστική 5,9 / 4,9 / 4,4 lt/100 km\nΤύπος ελαστικών, διάσταση Hankook Ventus Prime3, 205/60 R16\nΓωνίες προσέγγισης/ διαφυγής/ ράμπας 4.108 × 1.760 × 1.584 mm\n16,6 / 18,5 / 14 μοίρες\nΑπόσταση από το έδαφος: 18 εκατοστά\nΜετατρόχιο (εμπρός/πίσω) 1.534/1.512 mm\nΜεταξόνιο 2.551 mm\nΧώρος αποσκευών 347-417-1.243 lt\nΑπόβαρο (με οδηγό) 1.245 kg\nΤιμή πώλησης βασικής έκδοσης μοντέλου δοκιμής: από 17.400€\ntest drive VOLKSWAGEN Volkswagen T-Cross VW T-Cross δοκιμή δοκιμή VW T-Cross


Winmasters Casino: Το παιχνίδι Immortal Romace σας περιμένει\nCasinohome » Το Immortal Romace σας περιμένει στο Winmasters Casino\nΠροσφορές* Καζίνο 6 Δεκεμβρίου 2019\nΗ Quickfire είναι μια από τις κορυφαίες ιστοσελίδες παροχής λογισμικών και το Immortal Romance αποτελεί ίσως τον κορυφαίο τίτλο της. Πρόκειται για ένα slot που ξεχωρίζει για τα γραφικά του, τη μουσική του και φυσικά για τις… τρελές δυνατότητές του.\nΤο συγκεκριμένο slot έχει 5 reels, 243 διαφορετικούς τρόπους πληρωμής, με τα «φθηνά» σύμβολα να είναι τα 9,10,J,Q,K και Α. Φυσικά, υπάρχουν και τα ακριβά σύμβολα του παιχνιδιού, τα οποία δημιουργούν και τους μεγάλους συνδυασμούς πληρωμής, ενώ όπως και στα περισσότερα παιχνίδια, υπάρχει το σύμβολο Wild (Immortal Romance – αντικαθιστά όλα τα σύμβολα εκτός του Scatter) και το Scatter (λιοντάρι – ενεργοποιεί τη λειτουργία των περιστροφών επιβράβευσης).\nΟι περιστροφές ενεργοποιούνται μόλις προσγειωθούν στο ταμπλό 3 Scatter, με αυτή τη λειτουργία να έχει και τις περισσότερες δυνατότητες πληρωμής.\nΤο Immortal Romance, όπως και πολλά κορυφαία παιχνίδια μπορείτε να τα βρείτε στο Winmasters Casino, το οποίο διαθέτει πληθώρα επιλογών και στα γνωστά table games. Επίσης, προστέθηκε προσφάτως και η υπηρεσία Live Casino, όπου χαρίζει μοναδικές στιγμές διασκέδασης.


Πούλησε τα υπάρχοντά της για να σώσει τα παιδιά της Νιγηρίας που κατηγορούνται για μαγεία ... | ΕΝΑΛΛΑΚΤΙΚΟ | Γίνε εσύ η αλλαγή που θες να δεις στον κόσμο.\nMonday, September 24, 201812:29:00 AM\nΠούλησε τα υπάρχοντά της για να σώσει τα παιδιά της Νιγηρίας που κατηγορούνται για μαγεία ...\nΗ Άντζα Ρίνγκρεν Λόβεν πέρασε τρία χρόνια στη Νιγηρία σώζοντας από την κακοποίηση και την παραμέληση, παιδιά που κατηγορούνται ότι εξασκούν τη μαγεία.\nΠλέον συνεχίζει τον αγώνα της ενάντια στην κυβέρνηση της Νιγηρίας.\nΗ μαγεία θεωρείται κάτι πολύ περισσότερο από απλή δεισιδαιμονία στη Νιγηρία.\nΚαθημερινά γίνονται γνωστές όλο και περισσότερες περιπτώσεις παιδιών που κακοποιούνται, εγκαταλείπονται ή και βασανίζονται ακόμη, επειδή κατηγορούνται ότι εξασκούν τη μαγεία.\nΌταν η Άντζα έμαθε αυτό που συμβαίνει, πούλησε όλα τα υπάρχοντα της και μετακόμισε στην Αφρικανική χώρα.\nΕκεί, αφιέρωσε τα τελευταία τρία χρόνια της ζωής της στη διάσωση χιλιάδων παιδιών που αφήνονται στη τύχη τους να πεθάνουν από την πείνα και τις αρρώστιες.\nΣτη φωτογραφία η Άντζα προσφέρει λίγο νερό σε ένα αδυνατισμένο μικρό αγόρι το οποίο εγκαταλείφθηκε από την οικογένειά του. Η φωτογραφία έγινε πολύ δημοφιλής στα κοινωνικά δίκτυα και η γενναία γυναίκα έλαβε επιτέλους την προσοχή που της αξίζει.\nΑλλά η δυνατή γυναίκα δεν σχεδιάζει να σταματήσει σύντομα τον αγώνα της στη Νιγηρία.Σειρά έχει η κυβέρνηση της χώρας…\nΗ Άντζα σκοπεύει να δώσει τη μάχη της για να τερματιστεί η διαφθορά της κυβέρνησης αλλά και να βελτιωθεί το εκπαιδευτικό σύστημα.\nΑυτές τις μέρες η Άντζα δημιουργεί ένα ντοκιμαντέρ που θα γνωστοποιήσει στον κόσμο όσα συμβαίνουν στην Αφρικανική αυτή χώρα. Ελπίζει ότι μπορεί με αυτό τον τρόπο να ευαισθητοποιήσει περισσότερους ανθρώπους…\n«Μεγάλωσα με μια μαμά που όλη της τη ζωή εργάζονταν σε έναν οίκο ευγηρίας. Πάντα μου έλεγε ότι πρέπει να βοηθάμε ο ένας τον άλλο, να είμαστε χρήσιμοι σε αυτή τη ζωή και συμπονετικοί» εξήγησε η Άντζα. «Ο σκοπός μου σήμερα είναι μόνο τα παιδιά. Όταν όλα μου φαίνονται αδύνατα, κοιτάζω τα παιδιά μου και βρίσκω δύναμη να συνεχίσω».\nΠεριγράφοντας τη δουλειά της λέει: «Δεν ξέρω πώς να την περιγράψω με λόγια. Πάντως είναι αυτή που κάνει τη ζωή μου τόσο όμορφη».


hotels.com-Ξενοδοχεία Με Συμπεριλαμβάνεται wifi σε Vieste, Ειδικές Προσφορές σε Ξενοδοχεία με Συμπεριλαμβάνεται wifi σε Vieste\nΣυμπεριλαμβάνεται wifi ξενοδοχεία στην πόλη Vieste\nΣχετικά με τα ξενοδοχεία μας με δωρεάν Wi-Fi (Vieste)\nΘέλετε να ελέγξετε τα email σας ή να μιλήσετε στο skype με τους φίλους σας μετά από μια ολόκληρη ημέρα περιήγησης σε Vieste Στη Hotels.com θα βρείτε μια ευρεία γκάμα ξενοδοχείων (Vieste) με δωρεάν Wi-Fi. Θα έχετε πρόσβαση σε πάνω από 680 αυθεντικά σχόλια πελατών και θα μπορείτε να δείτε φωτογραφίες, τιμές δωματίων, λεπτομέρειες δωματίων και, όπου είναι δυνατό, και βίντεο. Μέχρι τώρα το κατάλυμα με τις υψηλότερες αξιολογήσεις είναι το B&B Casanita. Αξιολογήθηκε από χρήστες που προέρχονται και από &PosName και άπο άλλες χώρες. Κλείστε με ασφάλεια το ξενοδοχείο σας (Vieste) με δωρεάν Wi-Fi χάρη στην Εγγύηση Τιμής. Απολαύστε τη διαμονή σας στην πόλη χάρη στο δωρεάν ασύρματο ίντερνετ!